Moudenn-gastell - Wikipedia\nUr savenn-douar eus ar Grennamzer, ur stumm kelc’hiek dezhi, hag ur c'hastell warni, eo ar voudenn-gastell. Meur a seurt moudennoù-kastell a zo dre Europa. Anvet e vezont a-wechoù « moudennoù feodel », hogen dre c'haou.\nTour kastell Gisors, savet war ur voudenn-gastell.\nPeurliesañ e vez savet ur mell treilh hag ur c’hastellig koad gant un tour-ged war e lein, e-giz pa vefe un dourell. Gwelet e vez ar moudennoù-kastell evel kastelloù-kreñv kentidik.\nEn Xvet kantved e teu da vezañ divarrek melloù armeoù ar Garolingidi a-benn stourm ouzh argadennoù lemm ar Vikinged hag ar « Sarasined » (anvet Maoured ivez), en Europa ar C'hornôg. Adal neuze e vez kavet emsavoc’h difenn e gornad-douar gant moudennoù, aes da sevel, gant danvez marc’had-mat hag aes da gaout. Tamm-ha-tamm e tispak ur rummad tud nevez, brezelourien pe stourmerien anezho, ur vegenn er gevredigezh a ya ar voudenn-gastell da aroueziañ he galloud. Suroc’h eo ar c’henwerzh gant an aotrounez-se dre ma tiwallont an hentoù hag ar c’hêriadennoù, pezh a laka an ekonomiezh da vont war-raok. Unan eus elfennoù pennañ aozadur an tiriadoù e teu ar moudennoù da vezañ e-tro ar bloavezh Mil. Gallout a ra an aotrou chom en e voudenn hag e teu homañ da vezañ ur bod aotrouniek. E penn kentañ an XIvet kantved e vez lakaet ar banaliezhioù e plas e pep lec’h (Forn voutin, milin voutin, presouer boutin), pezh a laka niver ar moudennoù da greskiñ ivez. Ur bilbern anezho a vez savet etre dibenn an Xvet kantved ha deroù an XIIIvet kantved, daoust da ziforc’hioù zo e bro pe vro.\nUr pezh a-bouez-bras eo ar moudennoù-kastell e mont-en-dro ar Gladdalc'helezh er Grennamzer, e Kornôg Europa.\nUr c’hastell war e voudenn e Saint-Sylvain-d'Anjou, adsavet diouzh doareoù an XIvet kantved\n1 Perzhioù ar moudennoù-kastell\n2 Deiziata, anval ha kresk\n2.1 Ar moudennoù da-geñver marevezh kentañ ar Gladdalc'helezh (Dibenn an Xvet kantved-Dibenn an XIIvet kantved)\n2.2 Moudennoù ha dielloù\n2.3 Berzh ar moudennoù ha ganigezh an Aotrou Kastell\n3 Palioù ar moudennoù\n3.1 Chom ha difenn\nPerzhioù ar moudennoù-kastellAozañ\nMoudenn-gastell La Pouëze (Maine-et-Loire)\nE-pad pell e veze graet « moudenn » eus kement tosenn douar bet savet gant an nen, ne vern he stumm nag an implij a oa bet ganti . Abaoe un tregont vloaz zo eo deuet ar moudennoù-kastell da vezañ studiet en un doare skiantel, war intrudu klaskerien (istorourien hag arkeologourien) evel André Debord pe Michel de Boüard. .\nGwelet e vez ar moudennoù-kastell e-giz kestell hiziviken en desped da soñjoù kontrol un nebeud istorourien n’int ket arkeologourien anezho . E-kerzh ar marevezh kentañ o deus ar c’hastelloù cheñchet neuz. Ne oa ket ezhomm da gaout kaeoù pe argaeennoù evit en em zifenn ken, evel ma oa bet er Grennamzer uhel, e-giz ar re bet savet (castra) evit stourm ouzh an Normaned). Adaleg an Xvet kantved, ouzhpenn da zifenn an aotrou hag e dud, e teu da vezañ ur bod-kreñv bep a dammig . A-bouez e teu an tu arouezhel da vezañ ivez, diouzh pezh a zispleg ar c’hastellogour Philippe Durand. Sevel ha klinkañ a vez lakaet e kreiz pep tra gant an aotrounez a-benn merkañ muioc’h c’hoazh o galloud hag o flas er gevredigezh. E berr gomzoù ez eus tri fal gant ar c’hastell er bloavezh Mil : difenn an aotrouien, reiñ bod dezho ha reiñ dezho ur skeudenn er gevredigezh.\nDaou dra fetis a ya d’ober ar moudennoù-kastell dreist-holl : ar voudenn end-eeun hag ar porzh gant e gaeoù-difenn en-dro dezhañ. Stumm ur voutizell a vez gant ar moudennoù, a-serzh o c’hostezennoù ganto (30° a-serzh peurliesañ). Etre 4 ha 15 metr uhel e vezont. Kaout un tamm-mat a uhelder a veze ret war a seblant. Sed amañ ar pezh a embanne arriagon Thérouanne e kreiz an XIIvet kantved :\n« Pinvidikañ tud (...) Flandrez a vez ar boas ganto sevel (...) ur voudenn an uhelañ ma c’hallont (...) ha da doullañ en-dro dezhi ur foz » (Gauthier de Thérouanne, Vita Johannis, episcopi Tervanensis, 1150).|\nDaoust ma n’eus ket chomet moudenn ebet en he sav penn-da-benn betek ennomp e ouezer e veze un tour war beg ar voudenn, gant un dreilh en-dro dezhi alies-kaer petramant ur vogerig evel e Kastell Olivet (Calvados). Gras da furchadennoù arkeologel bet kaset eno e-leizh eo splann e oa bet savet ar moudennoù gant an nen, evit darn diantav, peurvuiañ o tosellañ douar ha glazenn a wiskadoù, dindan berr amzer. War Brodadenn Bayeux e weler ur skeudenn gant peizanted o sevel moudenn Hastings (Hesteng ceastra). Soñjal a reer ez eus bet ezhomm da gaout ur c’hant a dud o labourat e-kerzh un ugent devezh bennak pe tri miz gant un dregont a labourerien evit lakaat ar voudenn-se en e sav . An dosenn a rae 5000 m3 mod pe vod. Alies e rae diaz ar moudennoù un 30 metr treuz, pa veze 10 metr treuz en nec’h ha 10 metr uhel.\nAr voudenn a-us d’he forzh. Kastell moudennet Saint-Sylvain-d'Anjou, adsavet e doare an XIvet kantved.\nE traoñ ar voudenn e adkaver alies - n’eo ket dalc’hmat koulskoude – roudoù ar bod. Anvet e vez al lec’h-mañ bailey pe Vorburg ivez. Bevennet eo gant ur c'hae pe ur vogerig izeloc’h evit tourell ar voudenn. Er porzh-se e veze gwarezet ar batimantoù a servije evit bevañ er c’hastell. Ar porzh hag ar voudenn a ya asambles, n’haller ket dispartiañ an eil diouzh egile evit meizañ mont-en-dro ar moudennoù-kastell. An droienn a reer ganti e saozneg evit envel ar moudennoù-se - motte-and-bailey – a ziskouez mat ar c’hempoell a zo kenetrezo.\nEvit an arkeologourien ez eus tri rumm moudennoù, ordin :\nar moudennoù savet war un dorosenn naturel gwaskedet, evel war bord ur platur, ur menez... ; er broioù menezek emaint kentoc’h (Arvern, Lenguadoc) ;\nar moudennoù savet gant an nen en o fezh, war douaroù plat, hep kaout harp war un uhelenn bennak (Husterknupp) ;\nar moudennoù a zo etre re an eil rummad hag an hini kentañ, gant ur voudenn ront hag un dreilh.\nAbaoe un daou-ugent vloaz bennak e c’haller klask aes ar moudennoù a-drugarez d’an arkeologiezh dre nijerez. E Frañs eo Roger Agache an hini en deus lakaet an teknikoù-labour-se da dalvezout. P’en deus staget ganti e klaske villae e Pikardi da gentañ. A-benn ar fin en deus renablet kement roudoù lezet gant savadurioù kozh er rannvro-se, o kemer e kont pemp seurt merk. :\nmerkoù topografek : doaeroù an torosennadur ;\nmerkoù siografek : skeud ar roudoù ;\nmerkoù fitografek: direizhderioù er strud hag er parkeier labouret ;\nmerkoù gleborek : direizhderioù a-fet glebder en douar ;\nmerkoù douarel : direizhderioù e perzhioù an douar.\nKavet ez eus bet un nebeud moudennoù gant an doare-se : er c’hoadoù e c’hell bezañ izel pe izeloc’h ar gwez pa'z int gwriziennet er fozioù, da skouer. Pa vez kompez ar maezoù eo diesoc’h adkavout anezho peogwir int bet freget gant al labourerien-douar pe gant an adlodennerien . Mat eo skeudennaouiñ evit klask anezho. N’eo ket trawalc’h koulskoude evit gouzout pegoulz ha penaos e oa aozet savadur an aotrounez. Evit-se eo red furchal ha toullañ an dachenn .\nE Breizh eo kantadoù a voudennoù a zo bet diskoachet e-giz-se : 280 e departamant Il-ha-Gwilen ; 163 en Aodoù-an-Arvor, 182 e Penn-ar-Bed. Ur mil bennak a vefe anezho e Breizh. Da ziwall a zo memestra rak lec’hiennoù zo a zo bet deskrivet evel moudennoù pa ne oa mogerioù krenn pe tier-kreñv hepken, ken kozh pe nevesoc’h evit ar moudennoù.\nGallout a reer kemer e kont al lec'hanvadurezh ivez evit kavout moudennoù, evel er c’humunioù hag er c’hêriadennoù savet o anv gant ar ger « Motte » pe « Mottier » (So. La Motte-Tilly pe Lamotte-Beuvron da skouer). E Breizh eo an anvioù-lec'h savet gant ar gerioù Motenn, Modenn, Moudenn ha « Motte » a c'hell reiñ da soñjal ez eus bet ur voudenn-gastell war al lec'h. Ken gwir all eo ar gerioù ledan a verk an uhel, evel Bre, Roz, Leign, h.a. e-giz e Kastell al Laez e Gwiseni da skouer. Soñjal a rae da dud zo, ur mare zo bet, e talveze ar ger lec’hanvadurel Lez- kement ha moudenn-gastell. Koulskoude, ur wech klasket pelloc’h war an dachenn gant an arkeologourien, eo bet diskouezet ne glote ket an eil gant egile. Un enep-skouer eo moudenn Leskelenn e Plabenneg eta.\nDeiziata, anval ha kreskAozañ\nAr moudennoù da-geñver marevezh kentañ ar Gladdalc'helezh (Dibenn an Xvet kantved-Dibenn an XIIvet kantved)Aozañ\n« Ar gêr-greñv seziset », Evezhiadenn gant Ezekiel (Dornskrid karolingat, IXvet kantved, Levraoueg Broadel Frañs, Pariz.)\nUnan eus ar c’hudennoù a chom da zirouestlañ gant an istorourien eo ar mare resis m‘eo krog an nen da sevel ar moudennoù-kastell. Diouzh istorourien zo e vefe e deroù an Xvet kantved pe e dibenn an IXvet kantved. Gouzout a reer ez eus bet staliet castra er Grennamzer uhel e lec’hioù ma oa bet oppida galian a-raok, pa’z eo bet kavet repu er re-mañ, dreist-holl er Saks da vare Karl Veur. N’ouzer ket da betra tenne al lec’hioù-kreñv-se evelato. Moarvat e oa rust hag eeun un tamm anezho.\nEmbannet eo bet gant istorourien all e vefe bet degaset ar moudennoù-kastell gant ar Vikinged. Diskaret eo bet ar soñjezon-se gant re all dre ma n’eus moudenn ebet e Skandinavia a vefe bet savet a-raok an XIIvet kantved hervezo. Un nebeud elfennoù a laka douetañs er sav-poent-se evelkent : kavet ez eus bet meur a gamp kelc’hiek en Danmark a vefe eus an IXvet kantved-Xvet kantved. Peadra a zo da grediñ eo bet kaset ganto un doare moudenn eeun ha diechu gant an Normaned e-tro ar bloaz 900. Gwellaet e vefe bet ar stumm-se diwar neuze.\nEvit klaskerien all, arkeologourien anezho da gentañ, ez eur krog da sevel moudennoù-kastell e degadoù diwezhañ an Xvet kantved pe degadoù kentañ an XIvet kantved, sed aze ar pezh o deus embannet A. Debord ha Michel de Boüard, techet m’eo an istorourien hervez an eil, da goshaat orin ar moudennoù. Daoust da bep tra ez eo sklaer evel lagad an naer ez eus eus ar moudennoù-kastell e mont-en-dro Europa kristen ar C’hornôg tro ar bloaz Mil. Evit pezh eo eus ar mare ma ya ar moudennoù da get e soñjer eo etre penn diwezhañ-tout an XIIvet kantved ha deroù an XIIIvet kantved eo, hervez bro pe vro.\nMoudennoù ha dielloùAozañ\nNebeud a didouroù a zo en dielloù kenpred war ar moudennoù-kastell. Un evezhiadenn bennak a zo e Levr ar Burzhudoù Saint-Bertin. Setu pezh a c’haller lenn war seziz Saint-Omer gant an Normanded e-kreiz an IXvet kantved :\nKerkent hag en em gavet war douaroù ar Saozon en em laka an Normanded da sevel ur voudenn (a-gleiz). Pallenn-moger Bayeux, fin an XIvet kantved.\n« Da gaout ar c’hreñvlec’h bihan war an uhel ez a an Normaned, (...) el lec’h anvet Sithiu, (...) da gaout un eeun a greñvelc’h, savet gant koad prenn, douar ha leton, lakaet brav en e sav koulskoude ha solud. » (Dianav, Levr ar Burzhudoù Saint-Bertin, kreiz an IXvet kantved.)\nUr souezh eo peogwir eo deskrivet aze an elfennoù a ya da ober moudennoù ar bloaz Mil. N’eur ket peursur e vefe bet unan da vat aze evelato. Padal ez eus danvez war Brodadenn Bayeux, ma kav d’an istorourien ha d’an arkeologourien war an dro, e klot an dielloù hag an dismantroù evit moudennoù Breizh. Gwelet da skouer seziz Dinan.\nCastrum ha castellum, setu ar gerioù a vez graet ganto er skridoù peurvuiañ evit anval ar savadurioù-kreñv, o vezañ ar moudennoù en o mesk. Siwazh, n’haller ket ober an disparti frank etre ar moudennoù diouzh al lec’hioù-kreñv all dre vras. Ken diresis eo ar ger Motta ivez er penn kentañ. Anv a zo eus hemañ en un akta-dilez da vanac’hti Sant Ambroez Milano e 836. Ur savenn douar, setu ar pezh e seblant talvezout Motta a-raok ar bloaz Mil . Dav eo gortoz kreiz an Xvet kantved hag oberennoù Flodoard Reims ha war e lerc’h re Gwilhom Jumièges, a-benn gwelet ur cheñchamant : neuze e kaver ar ger Munitio er skridoù, pezh a dalvez ur geadenn. Kavout a ra da vBoüard e talveze Motta kement ha moudenn-gastell er yezh pemdez moarvat. Kavet e vo anezhañ gant ar ster-se dre skrid war-dro 1140 hepken, evel e skridoù Orderic Vital ha Suger.\nE departamant Pas-de-Calais ez eus bet renablet 429 moudenn, 280 o vezañ aet da vann ha 99 ti-kreñv, 64 anezho bet diskaret.\nBerzh ar moudennoù ha ganigezh an Aotrou KastellAozañ\nKrog e vefe bet gant ar moudennoù-kastell war-dro ar bloaz Mil eta, etre al Liger hag ar Roen, a-raok bezañ eus ar c’hiz e pep lec’h e Kornôg Europa e-kerzh an XIvet, XIIvet pe XIIIvet kantved, diouzh bro pe vro. E Bro-Saoz (Gwilherm an Alouber adal 1066) ken koulz hag e Sikilia (Roparzh Gwiskard adal 1061), eo an Normaned ar re o deus degaset giz ar c’hastelloù moudennek.\nBuan hag aes da sevel, setu ar pep gwellañ gant ar moudennoù-kastell. Marc’had-mat eo an danvez hag aes da gaout. Aozet simpl e c’hall an Aotrou mod nevez lakaat e beizanted d’o sevel. E-giz lec’hioù-kreñv ez eont mat gant doareoù brezeliñ an IXvet-Xvet kantved : enebiñ ouzh tagadennoù-preizañ bagadoù bihan ha fiñv-difiñv.\nN’eo ket dre zegouezh e ra berzh implij ar moudennoù-kastell met dre m’eo cheñchet ar gevredigez : adal 980 eo skoet rouantelezh ar Franked gant « Dispac’h an Aotrouniezh » a laka an aoutrounez da sevel kastelloù e-leiz, prevez pe foran. Ganto e vez diazezet « gizioù » all . Bruzhunet eo Impalaeriezh ar Garolingidi azaleg an IXvet kantved hag e vank douaroù d’an impalaered a-benn paeañ o gwazion. Koll a reont o gallout warno. Tamm-ha-tamm e rankont en em zizober eus ul lodenn eus o glad ha reiñ dezho douaroù ha kargoù dre hêrezh, pezh a ro tro d’ar re-mañ da vezañ emrennoc’h. Gouzout a oar Karl Veur e koust kaer-ruz kas an holl dud frank da vrezeliñ en nevezamzer rak ez eus ezhomm anezho a-benn kas al labour-douar (Ezhomm zo anezho evit kenaozañ labour ar sklavourien da vihanañ). A-benn neuze e ro tu dezho chom hep mont da vrezeliñ o reiñ dezho peadra d’ober war-dro douaroù ar re aet d’an emgann. Bep a dammig e teu an dud n’int ket beleien da vezañ rannet e daou rummad : ar re en em gann (bellatores pe milites) hag ar re a labour an douar (laboratores). Niverus eo an dud frank a choaz chom da labourat eget mont da vrezeliñ, abalamour eo spletus. Pa zeu mare an aloubadegoù hag ar brezelioù prevez e fin an IXvet kantved eo re bounner servij an ost evit enebiñ ouzh tagadennoù flemmus ar Vikinged hag ar « Sarrasined » (pe Maoured). En em zifenn a ra ar « milites » oc’h en em vodañ en-dro da gastelloù en o c’horn-bro. Eus o zu e rank al laboratores goulenn sikour d’ar re-mañ evit bezañ difennet hag en em lakaont dindan o gwarez. Evit-se eo dav dezho reiñ pourvez d’an Aotrou en e gastell, d’e soudarded pe d’e diegezh. Tamm-ha-tamm e koll ar braz anezho o emrenerezh o reiñ o douaroù d’an difenner hag e teuont da vezañ dalc’hidi, o labourat un dalc’had bennak (pe mañs) e anv hemañ.\nEr mareoù diasur, abalamour d’an aloubadegoù ha d’an emgannioù prevez dizehan, en teu an dud da ober annez e-kichen ar c’hastell, pezh a ya da greñvaat e c’halloud d’an aotrou. Gallout a ra hemañ lakaat tailhoù, taosioù, treizhajoù, anerioù (labourioù-aner), banaliezhioù (implij aveadurioù an aotrou dre-ret evit labourioù zo ha da vezañ paeet : forn, milin...) en o flas. En eskemm e c’hall ar beizanted aet da glask repu er c’hastell bevañ diwar ar pourvezioù pa vez lakaet bec’h warno gant brezelourien er-maez. Ouzhpenn-se e vez embannet ar justis gant an Aotrou hag an taolioù-kastiz goulennet e anv ar Weregild a zegas arc’hant dezhañ. Da-heul digresk galloud ar roue hag ar c’hont e sav droukc’hoant a laka jeu ha dizemglev en aotrounez, evel pa glaskont ar re-mañ gounid tachenn evit ar banelezhioù pelloc’h-pellañ er-maez eus o douaroù. Er memes mod e sav bec’h ha brezel hêrezh abalamour da reolenn nevez an henañvelezh.\nPastellioù-bro nevez a dap plas ar peier (pagi) karolingat a vez dilezet tamm-ha-tamm : tachenn ar c’hastell (districtus) eo a gont diwar neuze. Goude ne servij ket ken ar c’hastell moudennek da lec’h repu. Dont a ra da vezañ arouez ar galloud, hini diorren an ekonomiezh, hini ar broioù oc’h en em astenn. Muioc’h-muiañ a voneiz a vez implijet gant an dud evit an armerzh, peogwir e c’houl an Aotrou e vefe paeet e wirioù (sañs) ha neuze e vez gwerzhet o frodioù gant ar beizanted. Toullet e vez hentoù nevez, savet marc’hadoù, difraostet lanneier ha koadoù evit kaout tachennoù nevez da labourat. Liammet eo a-dost an diorren hollek-mañ ouzh ar moudennoù-kastell a warez mont-en-dro an ekonomiezh.\nA-viskoazh o deus klasket ar roue hag ar c’hont bevenniñ, pe kontrolliñ da vihanañ, ar moudennoù peogwir e oa techet Aotrou e voudenn da grignat o zachenn. A-wechoù o deus bet klasket difenn sevel moudennoù daoust ma n’eus ket da vont re bell ganti kennebeut el lusk-se, e-giz m’eo bet displeget gant tud-a-lezenn zo evel Roger Aubenas. Dalc’het ez eus bet aktaoù memestra a ziskouez ar c'hoant-se, evel Bann Pîtres e 864 pe ar Consuetudines et Justicie normant e 1091. E penn kentañ an XIIvet kantved, setu penaos eo taolennet ar roue saoz Herri Iañ dindan bluenn Orderic Vital, o tiskar ar « c’hastilli avoultr » (adulterina castella), da lâret eo ar c’hastelloù bet lakaet en o sav gant tud disuj o profitañ eus ar reuz da-vare brezel hêrezh Bro-Saoz, goude ma oa marvet Gwilherm an Alouber (1087).\nPalioù ar moudennoùAozañ\nChom ha difennAozañ\nPal kentañ ar moudennoù-kastell eo kaout ul lec’h annez. Adalek kreiz an Xvet kantved ez eer eus sevenadur ar palezioù da hini ar c’hastelloù. Er Grennamzer uhel ez eo ar palez ul lojeiz simpl, ket kreñv pe nebeut, war ar maez peurvuiañ, anvet « villa » er skridoù. Dalc’het e veze villae gant ar roueed merovingat ha karolingat, dreist-holl etre Laon, Soissons ha Compiègne). War-dro ar bloavezh Mil e laka Roperzh an Deol sevel moudennoù a bep tu d’e zomani (Montlhéry) met ned a ket ar roue da chom enno ken.\nIstor hor bro-ni - Moudennou ha kestell, Feiz ha Breiz, Genver 1932, pp. 15-21\nRené Sanquer, Les mottes féodales du Finistère, Bulletin de la Société Archéologique du Finistère, CV, 1977, pp. 99-126\n↑ En XIXvet kantved dija e oa bet graet an diforc’h etre an « durumelloù feodel » hag ar c’hrugelloù kentistorel (tumuli). P. Bonnassie ha P. Toubert (ren.), Hommes et sociétés dans l'Europe de l'an Mil, Presses Universitaires du Mirail, Tolosa, 2004, p. 118.\n↑ A. Debord, Aristocratie et pouvoir : le rôle du château dans la France médiévale, Picard, Pariz, 2000, p. 63.\n↑ A. Debord, « Les fortifications de terre en Europe occidentale du X au XII siècles », Archéologie médiévale, levrenn XI, 1981, Centre de Recherches Archéologiques Médiévales, Caen, p. 5.\n↑ P. Durand, Petit glossaire du château du Moyen Age, Confluences, Bourdel, 2001, p. 12.\n↑ J.-P. Poly et E. Bournazel, La mutation féodale Xe-XIIe siècle, PUF, Pariz, 1980, p. 88.\n↑ André Debord, arkeologour, Aristocratie..., p. 67.\n↑ J. Decaëns, « La motte d'Olivet à Grimbosq (Calvados) : Résidence seigneuriale du XIe siècle », Archéologie médiévale, XI, 1981, Centre de Recherches Archéologiques Médiévales, 1981, p. 169.\n↑ Le donjon de l'an mil du Pallet, skrid el lec'hienn wwww.pierre-abelard.com, kevredigezh Pierre Abélard\n↑ La motte Castrale, skrid el lec'hienn www.saint-sever-calvados.fr, kumun Saint-Sever-Calvados.\n↑ M. de Boüard, Manuel d'archéologie médiévale : De la fouille à l'histoire, SEDES, Pariz, 1975, p. 169.\n↑ An arkeologiezh dre nijerezh e norzh Frañs\n↑ Dictionnaire d’histoire de Bretagne, Skol Vreizh, 2008, p. 519.\n↑ G. Fournier, Le château dans la France médiévale : essai de sociologie monumentale, Aubier, Pariz, 1978, p. 53.\n↑ Evel Kamp kreñv Fyrkat e hanternoz Danmark a c’hallfe bezañ bet savet war-dro 980. J. Haywood, Atlas des Vikings, Autrement, Pariz, 1996, p. 34.\n↑ A. Lottin (ren.), Deux mille ans du « Nord-Pas-de-Calais », Voix du Nord, Lille, 2003, p. 47., PUF, Pariz, 1980, p. 88.\n↑ M. Parisse, « De l'usage de la propagande au Moyen Âge. La Tapisserie de Bayeux », L'Histoire, niv. 315, 2006, p. 63.\n↑ M. Bur, « Vers l'an mil, la motte, une arme pour une révolution », L'Information Historique, niv. 44, 1982, p. 104.\n↑ Perreau Francis ha Lefranc Guy, Mottes castrales et sites fortifiés médiévaux du Pas-de-Calais, Mémoires de la Commission départementale d'histoire et d'archéologie du Pas-de-Calais, levrenn XXXVI, Arras 2005\n↑ Philippe Contamine, Marc Bompaire, Stéphane Lebecq, Jean-Luc Sarrazin, L'économie médiévale, Dastumadenn U, Armand Colin, 2004, p. 154\n↑ Kit da lenn displegadennoù Dominique Barthélemy e-barzh « Dominations châtelaines de l'an Mil », La France de l'an Mil, Seuil, Pariz, 1990, p. 105.\n↑ J. Renaud, Les Vikings en France\n↑ Georges Duby, Les féodaux (980-1075) tennet eus Histoire de la France, Larousse, 2007, p. 265.\n↑ M. Arnoux, « Châtellenie », Dictionnaire encyclopédique du Moyen Âge, Cerf, Pariz, 1997, p. 313-314.\n↑ R. Aubenas, « Les châteaux forts des X et XI s. Contribution à l'étude des origines de la féodalité », Revue historique de droit français et d'étranger, niv. 17, 1938, p. 548-586.\n↑ E grabanoù a lakaas Arnoul Iañ, Kont Flandrez, war Douai e-tro 945 hag e lakaas sevel un annez (er Fondiri). Ur foz a voe toullet en-dro d’al lec’hiad da-vare ar roue Lotar (965-986), a voe moudennet a-benn ar fin war-dro 987-988 gant Arnoul II. P. Demolon ha E. Louis, « Naissance d’une cité médiévale flamande. L’exemple de Douai », Archéologie des villes dans le Nord-Ouest de l’Europe : VIIvet-XIIIvet kantved, aktaoù IVe kendalc’h etrebroadel henoniezh ar Grennamzer e Douai, 1991, Société archéologique de Douai, Douai, 1994, p. 55.\nAdtapet diwar « https://br.wikipedia.org/w/index.php?title=Moudenn-gastell&oldid=1924142 »\nDernière modification le 2 Gen 2022, à 09:54


Yezh OSV - Wikipedia\nRenkadur hervez urzh ar gerioù\nEr yezhoniezh e vez implijet an termen yezh OSV evit komz eus yezh ganti da frammadur kevreadurezhel diazez an urzh renadenn ("O") - rener ("S") - verb ("V"). Anvet e vez ivez yezh OAV, da lâret eo renadenn - graer ("A") - verb.\nDa skouer e nandeubeg (nadëb):\nsamũũy yi qa-wùh\nsamũũyRENADENN yiRENER qa-wùhVERB\n"marzmouz tud debr"\n"An dud a zebr marmouzed"\nN'eo ket houmañ un urzh kavet stank e-touez yezhoù ar bed. Implijet e vez gant ar chavanteg (xavante) hag ur re yezhoù all komzet e Brazil, da skouer ar jamamadieg (jamamadi), an apourinaneg (apurinã), ar c'hayabieg (kayabí) hag an nandeubeg (nadëb). Implijet e vez ivez a-wezhoù gant ar sardeg hag ar yidicheg hag unan eus div urzh pennañ ar malayalameg an hini eo, a-gevret gant an urzh SOV.\nEilpennadur[kemmañ | kemmañ ar vammenn]\nImplijet e vez an urzh-mañ ivez gant yezhoù nann-OSV evit merkañ elfennoù pouezus ar frazenn, da skouer e saozneg:\nUrzh boas (SVO):\nIRENER loveVERB childrenRENADENN\n"Plijout a ra ar vugale din"\nChildren I love\nchildrenRENADENN IRENADENN loveVERB\n"Plijout a ra kalz din ar vugale "\nAdtapet diwar « https://br.wikipedia.org/w/index.php?title=Yezh_OSV&oldid=1480816 »\nKemmoù diwezhañ degaset d'ar bajenn-mañ d'an 4 Ebr 2013, da 22:51.


gwragez - Wikeriadur\nDiwar gwreg hag -ez.\nFurm lies an anv-kadarn gwreg\nAr gragez, er gear, a glemme o velet ho zud oc'h en em gaout er stad-se euz ho marc'had, ha dreist-oll, o velet pegement a zispign a veze great. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 309.)\nMa en divije gallet mestr ar c'hastell lazhañ Levenez, evel e wragez all, e vije bet e dekvet, hag en devije lazhet ugent o lazhañ dek, hag e vije aet neuze da sorser. — (Fañch an Uhel, Kontadennoù ar Bobl/1, Al Liamm, 1984, p. 279.)\nBilzig a zelaoue, hag a gleve prezegenn ar gwrage, en-dro da Izabel. — (Fañch al Lae, Bilzig, Kemper, 1925, p. 18.)\nDa noz, eun toullad gwrage ha merc'hed a arruas da gerc'hat o zud; mes an darnvuian eus ar re-man ne oant ket gouest da deurel eun troad a-rôg egile. — (Erwan ar Moal, Pipi Gonto, Kemper, 1925, p. 40.)\nN'eo ket degouezhet ganin gwelout nemeur a wragez diwar ar maez ken mistr, ken kempenn ha hi ; [...]. — (Jarl Priel, Va Zammig Buhez, Al Liamm, 1954, p. 15.)\n— Hag ar gwragez, pare dalc'hmat d'e harpañ... Ar gwragez a zo da zisfiziout, dreist-holl diouzh o mousc'hoarzh ha diouzh o doareoù seven... Seul-guñvoc'h seul-zañjerusoc'h ! Diwallit ! Emañ an Naer skoachet dindan ar Vleunienn !... — (Youenn Drezen, Sizhun ar Breur Arturo, Al Liamm, 1971, p. 18.)\nNe oa ket gwall zereat kement-se marteze, hogen gwelloc'h e kave un darn vras eus ar baotred sevel tiegezh, ha bevañ gant gwragez kozh a-walc'h da vamm dezho eget bezañ lakaet war var da goll o c'hroc'hen, war dachennoù-brezel an Alamagn pe ar broioù estren all. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 8.)\nPa vez brum an deiz kentañ a Vae\nPaotred Kernew a bil o gwragez. — (Jules Gros, Le trésor du breton parlé Troisième Partie, 1974, p. 326.)\nPa ra glaw an deiz kentañ a Vae e pil ar C'hallaoued o gwragez. — (Jules Gros, Le trésor du breton parlé Troisième Partie, 1974, p. 326.)\ngalleg : épouses (fr) , femmes mariées (fr)\nAdtapet diwar « https://br.wiktionary.org/w/index.php?title=gwragez&oldid=299951 »\nKemmoù diwezhañ degaset d'ar bajenn-mañ d'an 19 Mez 2020, da 14:38.


kaoz - Wikeriadur\nkaoz, benel; liester : kaozioù\npezh a lavar an dud o kaozeal\n[...], hag an dewarlerc'h e komzas arre d'e verc'h a zimeziñ dezhañ, met da vat, hag e-pad eizh deiz ne roas peoc'h ebet dezhi gant ar gaoz-se. — (Fañch an Uhel, Kontadennoù ar Bobl/3, Al Liamm, 1988, p. 25.)\nNeuze e oa miget ar gaoz pa on-oa gwelet egile o tremen. — (Jules Gros, Le trésor du breton parlé Deuxième Partie, 1970, p. 354.)\nKaoz a dri, koulz netra evelti. — (Jules Gros, Le trésor du breton parlé Troisième Partie, 1974, p. 241.)\nober ur pennad-kaoz\nbezañ gant ur gaoz, gant e gaoz\nbezañ kaozioù gant un den\nbezañ kaoz da un dra\nbezañ kaoz da un den da ober un dra\nWar e veno, Baskig eo a oa kaoz d'ezañ da rankout senti e palez ar roue, e-lec'h beza digabestr er gêr o redek ar gedon. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 50.)\nbezañ miget ar gaoz\ndont war gaoz unan bennak\nmont war gaoz unan bennak\ntroc'hañ e gaoz da unan bennak\nKaoz an arabaduz\nA zo hir ha paduz. — (Jules Gros, Le trésor du breton parlé Deuxième Partie, 1970, p. 23.)\ngalleg : conversation (fr) ; cause (fr)\nsaozneg : talk (en)\nAdtapet diwar « https://br.wiktionary.org/w/index.php?title=kaoz&oldid=299170 »\nKemmoù diwezhañ degaset d'ar bajenn-mañ d'an 5 Mez 2020, da 17:04.


Timbroù Sandjak Alexandretta - Wikipedia\nTimbroù Sandjak Alexandretta\nTimbr Republik Hatay, 1938\nTimbr Siria dreistmoulet, 1938\nAr ger Sandjak a dalv « banniel » e turkeg. An anv-se a veze roet d’ur rann velestradurel en impalaeriezh otoman gwechall.\nE dibenn ar Brezel-bed kentañ eo dismantret an impalaeriezh otoman hag eo fiziet Siria d’ar Frañs gant Kevredigezh ar Broadoù, dezhi statud ur vro warezet. Sandjak Alexandretta, ur rann eus Siria poblet gant turkegerien, arabegerien hag armeniegerien a vo roet an emrenerezh dezhi e 1920.\nE 1938 e tiviz Bro-C'hall gant asant ar Rouantelezh Unanet reiñ e frankiz d’ar vro dindan an anv a Republik an Hatay. An dTurked o deus tapet ar muiañ-niver hag aet ar galloud politikel ganto er Stad nevez. Votiñ ar ra ar Parlamant ur mennad a c’houlenn ma vo staget Hatay ouzh Turkia, pezh zo gwir d’an 29 a viz Even 1939.\nE 1938 eo dreistmoulet timbroù Siria eus 1930-32 gant ar gerioù “Sandjak d’Alexandrette” pe “SANDJAK D’ALEXANDRETTE”, mui ur rummad a bemp timbr en enor d' ar Prezidant Atatürk.\nEtre ar 6 a viz Gwengolo 1938 hag an 29 a viz Even 1939 ez eus bet embannet un 52 timbr bennak gant "Republik an Hatay", gant ar meneg "Hatay Devleti" ("Hatay State") oute.\nEmañ Alexandretta hag an trodroioù e Turkia gant an anv İskenderun diwar vremañ, en desped da c’houlenn groñs Siria evit ma vefe restaolet dezhi.\nSellout ouzh Timbroù Tiriad an Alawited\nAdtapet diwar « https://br.wikipedia.org/w/index.php?title=Timbroù_Sandjak_Alexandretta&oldid=1477028 »


Kaozeal:Friedrich Wilhelm II (Prusia) - Wikipedia\nKaozeal:Friedrich Wilhelm II (Prusia)\nPennadoù Gwilherm Iañ ha Gwilherm II zo. Reishoc'h e ve da'm soñj skrivañ Friedrich Gwilherm e-lec'h Wilhelm amañ ivez m'emañ a-du ar re all--Kadwalan 27 Du 2011 da 20:34 (UTC)\nFrederig Gwilherm kentoc'h (treiñ an anv war e hed). Troet eo bet an anv en holl yezhoù all (war-bouez an estoneg).--Trec'hlid mitonet 27 Du 2011 da 20:48 (UTC)\nA-du emaon. Graet e vez alies evit an anvioù rouaned ha priñsed eus an amzer gozh--Kadwalan 27 Du 2011 da 20:58 (UTC)\nYa, ha darn a ra evit reoù an amzer vremañ ivez, gwelet AMAÑ ;-).--Trec'hlid mitonet 27 Du 2011 da 21:13 (UTC)\nD'am meno eo arabat reiñ re a vod da Gadwalan da "vrezhonekaat" a-hed hag a-dreuz gant aon ec'h adkrokfe kleñved Jord Herbert d'ober e reuz er vro adarre. Prestik e sparlo pennadoù Friedrich ha Wilhelm, evel en deus graet dija. Bianchi-Bihan 28 Du 2011 da 02:57 (UTC)\nDa gentañ eo faos em bije sparlet ar pennadoù Friedrich ha Wilhelm biskoazh. Da c'houde n'eo ket ar memes tra amañ hag e komzer eus titl ar pennad : Friedrich Wilhelm II pe Frederig Gwilherm II--Kadwalan 30 Du 2011 da 00:49 (UTC)\nAdtapet diwar « https://br.wikipedia.org/w/index.php?title=Kaozeal:Friedrich_Wilhelm_II_(Prusia)&oldid=1112958 »\nKemmoù diwezhañ degaset d'ar bajenn-mañ d'an 30 Du 2011, da 00:49.


Ronan Hirrien - Breizh ha liesseurted\nan hini a blij dezhañ astenn e skouarn...\nRonan Hirrien a gar da gentañ holl ar yezhoù hag o sonerezh. Ar brezhoneg, yezh e dud-kozh a Vro-Leon, c'hoant en deus bet da vezañ «a-unan gant o c'humuniezh». Ar spagnoleg en deus dizoloet pa oa el lise, d'ar c'houlz-se e hunvree mont da Amerika ar Su da veajiñ. Oc'h astenn un tammig muioc'h e skouarn en deus desket portugaleg ha galisianeg. Hag ur yezh kar d'ar brezhoneg, ar c'hembraeg. Seniñ bombard en deus desket ivez.\nPep tra a zo un afer a skouarn hag a zarempred gant ar bed.\nHa bremañ un afer sell, hini ar c'hamera!\nUr c'hamera evit sellet ouzh ar bed, evit klask dirouestlañ an neudennoù, evit klask kompren, evit bezañ a-unan gant ur gumuniezh. Hag ur c'hamera e brezhoneg, peogwir, goude e studioù war ar yezhoù er skol-veur, eo bet degemeret e skipailh Fañch Broudig, e karg eus an abadennoù brezhonek e Frañs 3. Se oa a-raok mare Soazig Daniellou. Hi he deus degemeret anezhañ ivez e Kalanna evit skoazellañ seveniñ ur film diwar-benn Per Jakez Helias. Goude-se en deus graet meur a stummadur ha staj war ar c'hleweled. E 2005 en deus graet ur film kentañ war ar stummañ ; le breton en 6 mois, e Stumdi, un aozadur stummañ.\n«C'hoant am eus bet da adstagañ gant sonerezh yezh kentañ ma mamm hag hini ma zud-kozh, ar yezh stag ouzh ul lec'h, Gorre-Leon, ouzh an tiegezh... Da geñver eured aour ur moereb da'm mamm, e Trelaouenan, eo em boa klevet ar binioù evit ar wech kentañ. Graet va soñj ganin, seniñ a rafen... bombard ! Divizet em eus studiañ brezhoneg ivez pa oan e pevare, met dizaliet e oan bet gant va zud. Ar c'hoant-se am boa c'hoazh e dibenn an trede met dizaliet e oa bet va zud gant ar penngelenner. E dibenn an eilvet klas on dizaliet gant ar provizor. N'eo nemet er c'hlas termen em boa gallet adstagañ gant ar yezh, er c'hentelioù noz (kaset gant va mamm) ha dalc'het em eus dezhañ mat !» Pennek ar paotr.\n«Ar yezhoù, abalamour d'ar gerioù, abalamour d'ar pouez-mouezh, a zoug istor an dud. Zoken ma kav d'an nen a-wechoù e vezer kollet, ar bedeladur zo penn-kaoz sur-mat, e c'haller bepred kavout poell ha kompren an orin, gwelet an hed a zo etre an eil hag egile ha bezañ bamet gant se. Hag a-benn ar fin bezañ a-unan gant ur gevredigezh. Istor ar c'hlask-se eo am eus c'hoant da filmañ. Klask war-lerc'h e orin ? Eus Pondi da Zanzibar e Safar eus Pondi da Zanzibar, e 2012. Eus Breizh da Vro-Finland, evit ar vemor kanet gant Pa guzh an heol e 2013. Met pell, pell-bras eus an hiraezh, pa n'eo ket broudet gant se tamm ebet !\n« Ne nac'han ket lakaat an abegoù personel-se em filmoù, er c'hontrol, int-i eo a ra steuñvenn ar senario pe an danevell. Antologiezh perzhiañ ? Soñj am eus bezañ bet skoet gant ur film gant Stéphane Breton a filme daou beizant eus Azia ar C'hreiz, hag a oa oc'h ober war-dro ur vuoc'h klañv. Kaer o doa adlakaat anezhi war sav, bep tro ec'h adkouezhe ! Me ne vijen ket bet pell o lezel ma c'hamera a-gostez evit mont da sikour an daou gozh gant o loen.»\nTarzhañ a ra Ronan da c'hoarzhin, tapet gant e gontadenn, bepred o selaou ouzh e re. Hag ar re a wel war e hent. Pell-pell ac'hann pe e ti an amezeg tostañ, pell-pell eus bezañ en ur gumuniezh serr pa vez tud zo, prest diouzhtu da dagañ pa gomzer eus adsevel un identelezh.\n“En em adkavout a ran pa lennan Philosophie de la relation gant Édouard Glissant, ar skrivagner ha prederour eus Martinik. Me a gav din, pa ran teulfilmoù, e klaskan bezañ mezevellet en egor an amzer ! Kemer krog er bed, klask ar poell ennañ. Tapout krog en amzer.\nEn diwezh, hentoù don Bro-Leon a c'hell kas ac'hanoc'h da bell...\nEvit tremen ur pennad e Zanzibar gant sonerezh evel e Safar eus Pondi da Zanzibar\nEvit dont da vezañ ur mailh war gavotenn Kalanel, Maout ha n’eo ket kog\nErfin, evit kompren raktres Eost, saveteiñ glad kanet e Breizh, Skos, Estonia ha Finland, dizoloet e Pa guzh an heol "http://eost.eu/"http://eost.eu\nUl lec'hienn glok evit gwelet enlinenn ur bern videoioù gant Édouard Glissant\nPelec'h mont da glask evit kaout ar filmoù, evit programmiñ anezho? "LE BRETON EN 6 MOIS" ha "SAFAR EUS PONDI DA ZANZIBAR" (gwerzh DVD )\n"PA GUZH AN HEOL" JPL FILMS "http://jplfilms.com/\nul levr evit adkavout prederouriezh an darempredoù :\n« Paotred al loc’h » 2015\n« Haiku, en un tenn-alan ar bed » 2015\n« Le Breton en 6 mois », documentaire de 52’ (sur l’apprentissage du breton par les\nadultes), réalisateur et caméraman, coproduit par Kalanna et France 3 Ouest, diffusé en\noctobre 2005 sur France 3 Bretagne\n« Lannoù Telo », documentaire de 26’ en breton, gallois et anglais (sur quinze siècles\nd’histoire religieuse entre Bretagne et Pays de Galles) pour les émissions en langue\nbretonne de France 3 Bretagne, réalisateur, diffusé sur France 3 Bretagne le 8 février 2009\n« Safar eus Pondi da Zanzibar », documentaire musical de 52’ (sur une rencontre autour\nde la bombarde entre Pontivy et Zanzibar), réalisateur et caméraman, coproduit par Kalanna\net France Télévisions, diffusé le 3 juin 2012 sur France 3 Bretagne\n« Maout ha n’eo ket kog », documentaire de 26’ (sur la « dañs a-dro » ou « gavotte » de la\nrégion de Calanhel), réalisateur, diffusé le 14 octobre 2012 sur France 3 Bretagne\n« dre chañs ha dre c’hoant », documentaire de 26’ (sur la première école publique\ndevenue bilingue français-breton), réalisateur, diffusé le 9 décembre 2012 sur France 3\n« Pa guzh an heol », documentaire de 52’ (sur la transmission de beaux anciens longs\npoèmes chantés en Bretagne et en Finlande), réalisateur et caméraman, coproduit par JPL\nFilms et France Télévisions, diffusé le 15 décembre 2013 sur France 3 Bretagne\nUn dibab teulfilmou gant Ronan an Hirrien.pdf (333.5 KiB)\nIstor ar geriadurioù\nIstor ar geriadurioù e Breizh…\nN’eo ket echu ar fest ganimp\nHyacinthe Guégan, bet ganet e 1924, a zo aet d’an anaon. Ar c’hoshañ soner klarinetenn eus Bro Rostren e oa. Da vare an Okupasion en doa sonet en euredoù ha dañset er baloù kuzh. War-lerc’h ar brezel en deus sonet en euredoù hag er (...)\nEr film-mañ ec’h en em vod Breizhiz - Yann-Fañch Kemener, Brigitte Kloareg, Loïc Jadé – ha Finlandiz – Pekka Huttu-Hiltunen, Kristina Kuusisto – evit klask asambles aesaat treuzkas ar glad kanet e brezhoneg, hag e finneg e Karelia (...)\nE 2009 e oa bet pedet Safar, ur strollad sonerezh taarab eus Zanzibar, e gouel bombarderien ar bed e Klegereg, abalamour ma vez sonet gant ar zumari, bombard Zanzibar, e-barzh ar strollad-mañ. E miz Mae 2011 e tistro Safar da Vreizh. En em (...)\nYann-Fañch Kemener : Tremen en ur ganañ\nYoann an Nedeleg, sorc’henn ar pib-ilin\nAr soner pib-ilin yaouank Yoann an Nedeleg a gas ac’hanomp da veajiñ betek Bro Iwerzhon. Rannañ a raio e ved a sonerezh ganeomp.Yoann an Nedeleg ne oa nemet 13 vloaz p’en doa klevet son ar biniou-ilin evit ar wech kentañ war albom Davy (...)


Reizhiad pentatonek - Wikipedia\nPa gomzer eus ur reizhiad pentatonek (eus ar gregach "penta", pemp), e tachenn ar sonerezh, e komzer eus ur skeulenn enni pemp derez tonioù disheñvel.\nAr ger a vez implijet evit komz eus ur skeulenn bentatonek dreist-holl, an hini a zo lâret anhemotonek (= hep hanter-ton) gant an etnomuzikourien.\nSkeul touchennoù du ar piano a zo pentatonek. Pe c'hoazh (skouer ar pennad-mañ) :\nre - mi - sol - la - si - re - mi - sol\n1 Ar reizhiad pentatonek en etnomuzikouriezh\n1.1 Ar piknon\n1.2 Ar « pienoù »\n1.3 Reolenn an ingalded arc'hwelel\nAr reizhiad pentatonek en etnomuzikouriezhAozañ\nE gwirionez e vez implijet ar skeul-se gant ur bern muzikoù er bed. Met, herwez Constantin Brăiloiu, pezh zo arouezius eus ar muzikoù-se n'eo ket ar skeulenn hepken (un heuliad notennoù) met an doare da implijout anezhi : ur reizhiad pentatonek.\nAr pennad sol-la-si eus ar skeulenn a zo pouezus-kenañ :\ndispartiet eo deus ar peurrest, deus an daou du, gant brasañ hed ar skeulenn (mi-sol = si-re = 1 ton hanter).\nn'eus nemet an heuliad hedoù-se en em gav ur wezh hepken (pa re-mi-sol zo la-si-re, mi-sol-la zo si-re-mi, etc.) Evit ar selaouer emañ neuze merk pennañ ar mod.\nHennezh zo ar piknon (ger o tonet eus ar gregach). Mat e vefe neuze niverenniñ an derezioù, o komañs gant ar piknon :\nsol - la - si - re - mi - sol - la - si - ...\n1  -  2 -  3 -  4 -  5 -  I  - II - III - ...\nha lâret emañ ur velodienn e-barzh ar mod 1 (pe 2, 3...) pa vez 1 (pe 2, 3...) he notenn boutañ (izelañ)...\nAr « pienoù »Aozañ\nE-barzh an daou hed etre ar piknon hag ar peurrest (mi-sol ha si-re) e vez lakaet a-wezhioù notennoù a eil renk, distabil : ar pienoù (ger a zeu eus ar sinaeg)\nRE - MI- fa -SOL - LA - SI - do\nAr pienoù-se a zo notennoù a eil renk rak :\nkavet e vezont a-wezhioù e-barzh ur stumm eus ur velodienn, pa ne vezont ket ken e-barzh ur stumm all ;\nKemm-digemm eo o uhelded (a-wezhioù fa, a-wezhioù fa# evit an hini kentañ, do pe do# evit eben ...) ;\nkouezhañ e reont war amzerioù gwan aliesoc'h evit war amzerioù kreñv.\nSetu ez int kentoc'h notennoù da dremen, pe notennoù estrañjour.\nAr c’hemm, neuze, etre ar reizhiad diatonek\nhag ar reizhiad pentatonek\na zo ne’z a ket do, na fa, d’ober ul lodenn eus framm dieub ar velodienn bentatonek.\nReolenn an ingalded arc'hwelelAozañ\nUn dra all a vefe arouezius eus ur reizhiad pentatonek, hervez Kustantin Brăiloiu diantav : Reolenn an ingalded arc'hwelel : ne gaver ket enni na notenn donek na notenn diasez.\nSetu e vo melodiennoù dezhe ouzhpenn 5 notenn ha pentatonek memestra... Ha melodiennoù all o do 5 notenn hepken, hep bout pentatonek, dre ma ne zoujont ket reolenn an ingalded arc'hwelel.\nDibaoe Kustantin Brăiloiu ez eus bet kavet e reolennoù e-barzh a-beb-seurt sevenadurioù all er bed. Ne haller ket lâret, memes-tra, ez eus ur « sevenadur pentatonek » nag un « doare-spered pentatonek ». Ur reizhiad teorikel e chom, netra ken.\nAdtapet diwar « https://br.wikipedia.org/w/index.php?title=Reizhiad_pentatonek&oldid=1461546 »\nDernière modification le 4 Ebr 2013, à 14:09\nKemmoù diwezhañ degaset d'ar bajenn-mañ d'an 4 Ebr 2013, da 14:09.


Etrekumuniezh Communauté d'agglomération de l'Artois\nKod INSEE 62126\nKod post 62660\nMaer Nadine Lefebvre\nGorread 16,85 km²\nLed 50° 31' 14" Norzh\nHed 02° 40' 49" Reter\nUhelder kreiz 32 m\nUhelder bihanañ .. m\nUhelder brasañ .. m\nPoblañs hep kontoù doubl 9 096 (2006)\nStankter 540 a./km²\nBeuvry a zo ur gumun eus departamant ar Pas-de-Calais (Bro-C'hall).\n3 Bezioù milourel ar C'hommonwealth\n3.2 Bered ar C'hommonwealth: Gorre British and Indian Cemetery\nBrezel-bed kentañ hag Eil Brezel-bed: roet eo bet ar mendalennoù Kroaz-brezel 1914-1918 ha Kroaz-brezel 1939-1945 da Beuvry.\nEmgannoù a voe e dibenn miz Mae 1940. Difennet e voe Beuvry gant un nebeud Gallaoued ha Breizhveuriz. D'ar 24 ha 25 a viz Mae 1940, e voe drouklazhet annezidi ha repuidi deut eus Belgia, 67 en holl, gant an SSed e karter Le Quesnoy. Fuloret e voe an SSed dre ma voe dalc'het penn oute gant soudarded Bro-C'hall ha Breizh-Veur. An dorfedourion a oa soudarded eus an 3de Rann SS Totenkopf. C'hwec'h ezel eus ar Rezistañs FTPF eus Beuvry a voe lazhet en emgannoù pe fuzuilhet gant an Alamaned. Pemzek gwaz eus ar gumun a varvas er c'hampoù-bac'h .\nKendeuzet e oa bet kumunioù Beuvry  ha Béthune e 1993. Diwar goulenn keodediz Beuvry eo bet distaget an div gumun e 1997 en-dro.\nMarvet int e-pad ar Brezel-bed kentañ. Implijet eo bet adalek miz Du 1914 betek miz Eost 1916. Digoret e voe an astenn e miz Meurzh 1916; implijet e voe betek miz Here 1918. Goude an arsav-brezel e voe degaset bezioù eus an tachennoù-emgann eus bro Béthune. Er vered emañ bez ar "Private" J. Archibald, 17th Bn. Royal Scots, fuzuilhet d'ar 4 a viz Even 1916 evit bout dizertet .\nBered ar C'hommonwealth: Gorre British and Indian Cemetery[kemmañ | kemmañ ar vammenn]\nUr vered ag ar Brezel-bed kentañ eo. Al lodenn indian a voe digoret en diskar-amzer 1914 ha serret e miz Here 1915, pa voe kuitaet Frañs gant ar C'horf Indian. Dalc'het e voe d'ober gant ar vered betek miz Ebrel 1918. Ar 55th (West Lancashire) Division a zalc'he an talbenn a-raok hag e-pad tagadenn alaman an nevez-amzer: implijout a reas al lodennoù V ha VI. Diwezhatoc'h e voe degaset un nebeud bezioù eus Gorre ha "Mesplaux Farm", e-tal Locon .\n↑ Club d'Histoire de Beuvry\n↑ WWI Cemeteries\nAdtapet diwar « https://br.wikipedia.org/w/index.php?title=Beuvry&oldid=1861728 »


Pajenn:Milin - Gwechall-goz e oa.djvu/89 - Wikimammenn\nPajenn:Milin - Gwechall-goz e oa.djvu/89\n— Ha me ivez, eme al logodenn, a lakaio anezan da strefia e-pad ma vezo ar raz o labourat da gaout al leorig-ze.\n— Mat eo neuze, eme ar martolod. It da welet petra a c’hellot da ober, ha mar teuit a-benn d’e gaout, n’eo ket eun tamm ho pezo diganen : bevet mat e viot diwar neuze, keit ha ma vevot A-barz mont, evelato, e kav d’in e ve mat staga oc’h gouzoug ar raz eur vuredadig pebr a zo ganen ama. Al logodenn n’he devezo nemet lakaat he lost enni, hag an aotrou a strefio ken na vezo distag d’ezan.\nMa voe staget ar vuredad pebr oc’h gouzoug ar raz, ha ma ’z ejont o-zri ac’hano, ar c’hoz er penn a-raok. Houman a skrabas hag a durias ker buan ha ker brao ne voe ket pell evit en em gaout en ti, e kambr an aotrou hag an itron. Toulla a eure war-dro hanter-noz dindan ar gwele, ha dioc’htu ar raz hag al logodenn a oa war-lerc’h ar c’hoz, a reas eul lamm er gambr hag a bign dioc’htu war ar gwele.\nAn aotrou hag an itron a roc’he leiz o bouzellou.\n— Deport, eme ar raz goustad d’al logodenn, ma c’hlebin em genou beg da lost, a-raok ma vezo red d’it c’hoari gantan. Brema en em laka war-nez taol da fourra anezan en e c’henou, pa weli e tihuno. Ken na vezo neuze, na ra seurt tra, lez ac’hanon ; me ya da welet e pe du ema al leorig-ze.\nHag ar raz da rei taol dant ama, taol dant a-hont. Pa zantas edo war al leor, e toull treuz-didreuz, e freug gwella ma c’hell.\nToullet eo roched an aotrou hep na zihun. Da bep taol dant a ro ar raz, an toull a gresk. Pa wel al leor hag ez eo tost an toull da veza bras a-walc’h d’ezan da zont er-meaz.\nAdtapet diwar « https://br.wikisource.org/w/index.php?title=Pajenn:Milin_-_Gwechall-goz_e_oa.djvu/89&oldid=136726 »


Glock (pistolenn) - Wikipedia\nAr bistolenn Glock, anvet raloc'h hervez saverien an arm "pistolenn Glock Safe Action" met brudetoc'h dre an anv Glock, zo un heuliad pistolennoù savet gant an embregerezh Glock (Glock Ges.m.b.H.) eus Deutsch-Wagram, Aostria. Da gentañ holl e voe implijet gant al lu kement ha gant ar polis e 1982 goude ma vefe bet tremenet gant ar bistolenn an taolioù-arnod war ar surentez hag efedusted.\nPa voe embannet ar c'hentañ pistolenn savet gant darn plastik ne voe ket gwelet mat gant marc'had an armoù. Soñjet e veze ne badfe ket pell ur bistolenn blastik hag ouzhpenn-se e oa gwelet fall dre ma ne vefe ket tu da verkañ anezhañ en aerborzhioù (pezh a zo faos anat). Ar pistolennoù Glock a zo deuet da vezañ produ gwerzhetañ an embregerezh, e-tro 65% eus roadennoù ar marc'had armoù-dorn er Stadoù-Unanet Amerika evit an nerzhioù polis pe surentez, ouzhpenn-se e vez implijet evit dafariñ nerzhioù lu, aozadurioù surentez ha nerzhioù polis e 48 vro dre ar bed (d'an nebeutañ).\nEzel ar Frømandskorpset (nerzhioù ispisial Danmark) gant ur bistolenn Glock\nUn top model o poziñ evit ur bruderezh gant ur bistolenn Glock 17\nFilmig o tiskouez un den o tennañ gant ur Glock 32]]\nAdtapet diwar « https://br.wikipedia.org/w/index.php?title=Glock_(pistolenn)&oldid=1753343 »\nKemmoù diwezhañ degaset d'ar bajenn-mañ d'an 30 Mez 2017, da 15:14.


Guirionéeu ag er Religion/Chapistr 33 - Wikimammenn\nGuirionéeu ag er Religion/Chapistr 33\n◄ Ag er batiantæt ér poénieu. Ag er batiantæt ér hlinhuédeu. Avantageu er batiantæt. ►\nTRIVÈD CHAPISTR HA TREGOND.\nag er batiantæt ér hlinhuédeu.\nSouffret er hlinhuèd a galon vad, rac Doué e houlen quement-cé ; rac avantajus-é bout clan.\nI. Doué e houlen quement-cé. Perac ne vehoh quet hui ehué coutant ag er hlinhuèd ? Mæs nag a fantasieu unau énep d’en aral e garg spered mab-dén ! Bamdé é laramb de Zoué : Hou volanté revou groeit, hag a pe zisclæri é volanté dré ur boén benac, ni e garehé ne vehé quet mui groeit. Doué e hellehé hou coarantein doh er hlinhuèd pé gùellat t’oh. Ma n’er groa quet, ur merche-é penaus é ven ma chommehoh clan ; hui e zelié enta bout coutant. Clasquet er yehaid dré er remédeu, Doué e ven quement-cé ; mæs laqueit idan é volanté nerh er remédeu-cé. Pléguet-hui d’é volanté ol-buissant péhani e lausq er poénieu de zonnèt d’oh eid hou mad.\nN’en dé quet hui hou ç’hunan e zou idan er boén ér bed-men ; péguement a dud aral péré en dès ou goalh a boénieu ? Hàg ean e zou ar en doar un dén é hunan hemb ur boén benac, ur fameil hemb un trebil benac ? Er rouanné ar ou zrôn, n’ou dès-ind liès quement a chagrin hag a ziæzemant, èl pe vehent dalhet én ur prison ? Mar dé ret de hilleih a hendaral douguein ou hroéz, perac ne zouguehoh-hui hou ç’hani a galon vad ehué ?\nHui e grèd en e hoès muyoh a drebil eid er réral ; mæs, hà n’hum drompet quet hui ? Martezé é mant maleurussoh eid oh. Hou ç’amièd e chonge é oh miserabl ; mæs n’en d’oh quet miserabl rac m’er chongeant, mæs hui e zou miserabl ma ne souffret quet a volanté vad. Nag é vehé hoah brassoh hou trougueu, jamæs clinhuèd, na tra erbet ar en doar, ne zeli mirèt doh-oh a vout joéius a volanté Doué. Nag é vehoh hemb consolation erbet, hui e zeli bout coutant ag er péh e ven en Eutru Doué.\nVolanté en Eutru Doué e zou adorabl ha santel, rac-cé hag é hellehoh hum zizobér a nehi guet bihan tra, ne zeliehoh quet er gobér. Surroh-é eid oh bout clan revé volanté Douè, eit bout yah énep dehi.\nChetu péré oé santimanteu ur verh santel diar er mæzeu, péhani, é souffrein ur hlinHbuèd calet, e laré d’hé hovézour : Quer coutant-on a souffrein er péh e ven en Eutru Doué, que ne garehen quet changein me foénieu doh ur ranteleah.\nHum néhancein rac ma vér parreit dré er hlinhuèd a hobér é zevér hag a chervige Doué, e zou fal. Perac en hum néhancet-hui rac ma ne hellet gobér er péh ne houlen quet Doué guet-n-oh ? Petra e zou brassoh, hag e hra mui a hloër de Zoué, eit souffrein dré garanté doh-t-hou ?\nII. Bout e zou a dra sur ræson d’hum gonsolein ér hlinhuèd a gaus d’en avantageu e gavér én-hou. 1° Er hlinhuèd e zou avantajus eid er ré e vé é hobér ar hou tro ; ind e hounit mériteu hemb som dré ou foén.\nOh ! guet a gonsolation e mès-mé, e laré sant Françæs a Sales én é glinhuédeu, é huélèt er boén e guemér en dud queih-cé guet-n-ein ! Dré er chervigeu e rant d’ein ha dré er sourci e guemérant guet-n-ein, ind e hounit en nean.\n2° Avantajus-é eit pardonnein restageu er péhèd. Douçoh ha berroh-é calz cavouèt pardon ag er péhedeu ar ur gulé, eid a pe vé ret losquein aveit-hai én tan. Ur bèr amzér a glinhuèd anduret guet patiantæt e talh hilleih a vlaïeu a burgatoèr. Ah ! guet a joé hou pou hui un dé hou pout hum dennet ag en tan eahus-cé, a béhani un ær hemb quin e zou calettoh de souffrein eid er hlinhuèd.\n3° Avantajus-é eid hou salvedigueah. N’en dès chet calz a voyandeu crihuoh eit purat un inean hag hi salvein eid ur hlinhuèd hir. Hilleih a sænt bras e zou bet clan ha mahignet ol ou buhé. N’hellent quet gobér oræson nag hilleih a œvreu aral a religion ; ind e oé idan volanté Doué hag e souffré dré garanté doh-t-hou : chetu er péh e houlenné Doué eid ou dégass de vout santel.\nSant Alipe, ermit, e chomas puarzêc vlai gourvéet ar é gosté, péhani e oé ol quignet. Ér stad poénius-cé, chetu er beden e hré de Zoué : « m’ador hou volanté santel, ô men Doué ! hui e zou just ha hui em funis guet justice. » Santès Ludivine e bedé en Eutru Doué de lemel guet-hi hé bràuité ; hé feden e oé bet cheleuet. Doué a zégassas dehi ur hlinhuèd, biscoah brassoh, épad eih vlai ha tregond. Hé fatiantæt hi sàuas d’ur santeleah ihuél. Oh ! péguement a dud e zou bermen én ihuern péré e vehé én nean, pe vehent bet pêl-amzér clan ha poéniet.\nMeit ma yehet d’en nean, ne vern quet vras dré béh hent. Mar discoa bout hir en hent-cé, hui er havou forh bèr a pe vehet arrihue ér pèn. Lausquet Doué d’hobér, ha laqueit hou confiance én-hou. Er ré e zou ar er mor hum fi ar er pilot, ou hass hag ou dégass é creis en tampest, hemb hum glêm ag en dorn e zou ar er stur. Er vuhé-men e zou ur mor dangerus ha carguet a scosselleu. Hà bihannoh vou hou confiance è Doué péhani hou cass dré er bed-men d’en nean, eit pe hoès én ur marlelod, péhani hou ten trema er porh ? Doué e houér er péh e zou er gùellan eid hou salvedigueah. Lausquet-ean d’hobér ha sentet doh-t-hou. N’en dès chet dobér a avis erbet ; ne houlen meit hou ç’aboeissance. É vadeleah en dès reit t’oh croézieu revé hou nerh ; ean en dès merchet en amzér d’hou tizobér a nehai ; ne badeint nameit quement èl mé ma requis eid hou salvedigueah. Hum gonsolet ér chonge-cé penaus n’arrihue nitra ha n’en dès Doué merchet eid hou salvedigueah.\nHa petra e vern, Doué e zou er mæstr a bep tra ; er brincèd, er rouanné, ol en dud e zou dirac-t-hou èl ur brannen sabl. Ni e zou é labour ; ean e hel hur mirèt doh peb tra, pé hul lacat é peudr hemb en dout nitra de zacor de hanni. É volanté e zou perpet adorabl ha lan a justice. Me guemérou enta, ô men Doué ! e lar el livr imitation Jesus-Chrouist, er madeu hag en drougueu a hou torn carantéus. Goarantet-mé doh er péhèd ; meit n’em forbannehet quet én éternité, n’em diverchehet quet ag el livr a vuhé, ne vern péh poén na trebil e arrihuou guet-n-ein, nitra ne hellou mui gobér droug t’ein.\n1° Me guemérou er hlinhuédeu e arrihuou guet n-ein èl dégasset a zorn en Eutru Doué. 2° M’ou hemérou guet sautimanteu a bénigen, eit gobér satisfaction de justice en Eutru Doué eit me féhedeu. Men Doué, m’hum rant d’hou volanté santel eid er hlinhuèd hag er yehaid ; groeit ma vein fidel d’oh én ol courzeu a mem buhé.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_33&oldid=90933 »\nKemmoù diwezhañ degaset d'ar bajenn-mañ d'an 29 Eos 2016, da 17:01.


E genad zo ur rannad eus ur c'herentiad. E rummatadur reizhiadek ar bevien emañ ar genad etre ar c'herentiad hag ar spesad. Bodañ a ra spesadoù, dezho meur a berzh heñvel. Istimañ a reer e vefe implijet 290 000 evit ren al loened (en o zouez 10 % genadoù balafenned).\nKement spesad bev pe aet da get (loen, plantenn, foueenn, bakterienn ...) zo staget ouzh ur genad, hervez an anvadur daouanvek degaset gant Carl von Linné. Un anv genad zo un anv latin (pe sellet outañ evel un anv latin) en dro-envel. Liesseurt e c'hall bezañ e orin (anv den, anv lec'h, anv badez, ha kement zo...).\nUr bennlizherenn eo ar c'hentañ lizherenn eus anv ar genad atav. Dleet eo skrivañ anezhañ gant al lizherenneg latin (hep tired hag hep arouezenn diforc'h). Kavout reer c'hoazh an arouezennoù latin æ, hag œ e levrioù embannet kent 1993. Abaoe 1993, ar mellad 60.6 eus kod anvadur etrebroadel al louzawouriezh (anvet stumm Tokio) a laka da reolenn ar pezh zo da-heul : « [...] An arouezennoù -æ-, -œ- a dalvez da ziskouez e vez distaget al lizherennoù-se a-gevret zo da vezañ skrivet gant al lizherennoù dispartiet -ae- ha -oe-. » Aesaet e vefe e-giz-se dibab an anvioù dre urzhiataer.\nE tachennoù zo evel ar foueoniezh e ranner ar genad en isgenadoù, ha kement zo.


Gotthard Heinrici, ganet d'ar 25 a viz Kerzu 1886 hag aet da Anaon d'an 10 a viz Kerzu 1971, a oa un ofiser uhel alaman e-pad an Eil brezel-bed. Heinrici a zo bet brudet pa voe lakaet evel penn Strollad Arme ar Vistula, ar peurrest eus ar Strollad Arme Kreiz, war talbenn Berlin e miz Ebrel 1945.\nAr Generalfeldmarschall Günther von Kluge a-gleiz gant Gotthard Heinrici er bloavezh 1943\nTalbenn Berlin[kemmañ | kemmañ ar vammenn]\nD'an 20 a viz Meurzh 1945, Adolf Hitler a lakae Heinrici e-plas Heinrich Himmler evel penn uhelañ ar Strollad Arme ar Vistula war Talbenn ar Reter. Gant an digarez da vezañ klañv, Himmler a oa tec'het eus e bost d'an 13 a viz Meurzh hag aet da guzhat en ur sanatorium en Hohenlychen. Talbenn Strollad Arme ar Vistula na oa nemet 80 kilometrad bennak eus kêr-benn ar Reich, Berlin.\nStrollad Arme ar Vistula a oa savet gant div arme: an 3e Arme Panzer renet gant ar jeneral Hasso von Manteuffel hag an 9vet Arme renet gant ar jeneral Theodor Busse. Heinrici a oa bet kefridiet da dalañ ouzh an tagadennoù soviedel war ar stêr Oder en desped da vezañ e penn un armead didud hag isdafaret. N'eus nemet an tiriad a roe harp da Heinrici; toullet e voe gant fozioù difenn ha kuzhet an 9vet Arme war teir linenn difenn war uhelderioù Seelow. Staliet mat e oa an alamanted a-us da douaroù traez, ha bouilhennek ribloù an Oder. 3de Arme Panzer Manteuffe,dafaret gant nebeutoc'h ha kirri hobregonet evit an 9vet Arme, a oa bet staliet dammheñvel met en norzh evit talañ ouzh un dagadenn a-gostez gant ar Marechal Konstantin Rokossovsky hag e 2vet Talbenn Bielorusian.\nD'ar 16 a viz Ebrel e oa kroget Emgann an Oder-Neisse. An Arme Ruz a dage gant 1 500 000 soudard evit ar pezh a anvent "Oberiadur argadiñ Berlin".\nE-pad Emgann Berlin, Heinrici a lakas e nerzhioù lu da gilañ war-zu ar c'hornôg ha ne glaskas ket difenn ar gêr. E fin miz Ebrel, Heinrici a roe an urzh da gilañ d'e strollad arme a-dreñv ar stêr Oder. Hitler ne voe kelaouet eus ar fed-se nemet d'an 21 a viz Ebrel, goude ma voe savet ur goulenn iskis gant Heinrici. Hennezh a c'houlenne bezañ aotreet da staliañ e lec'h-penn en ul lec'h nevez, hag a oa e kornôg Berlin.\nSoñjoù personel[kemmañ | kemmañ ar vammenn]\nDimezet e oa d'ur vaouez hanter-yuzev (Mischling), en desped da-se Heinrici a oa harper d'ar renad nazi ha d'ar mennozhioù faskour evel mennad al Lebensraum. Ne oa ket a-du gant ar soñjoù ha lezennoù gouennelour. Heuget don e oa bet gant ar pogromoù enep-yuzev e-pad ar Kristallnacht, met chomet e oa leal d'ar renad nazi. E penn kentañ an Oberiadur brezel Barbarossa, Heinrici, pa oa bet roet dezhañ ar Kommissarbefehl, en devoa asantet gant ar mennozh o embann e oa un doare da dalañ ouzh an dizurzh dres a-dreñv an talbenn. N'en doa ket asantet urzhioù "an douar devet", dreist-holl evit kêr istorel Smolensk.\nGotthard Heinrici e 1943\nEvel penn milourel, an istorourien a lar eus outañ e oa ar gwellañ difenner eus ar Wehrmacht hag ur mailh gwelet gant estlamm gant ar jeneraled all. N'eo ket chomet brudet an den rak hervez gerioù Samuel W. Mitcham, e oa Heinrich "as charismatic as a 20-pound sack of fertilizer" .\nAdtapet diwar « https://br.wikipedia.org/w/index.php?title=Gotthard_Heinrici&oldid=1911890 »\nKemmoù diwezhañ degaset d'ar bajenn-mañ d'an 27 Gwe 2021, da 12:36.


Pajenn:Ar Floc'h - Deuz ar garantez d'ar maro - Ar Bobl, 1909.djvu/4 - Wikimammenn\nPajenn:Ar Floc'h - Deuz ar garantez d'ar maro - Ar Bobl, 1909.djvu/4\nRomant gazeten AR BOBL 4\n— Setu aze, Mac’harit, a lavaraz an aotrou Person, al lizer. Prestik e teuffont er vro, ha dre-ze, ne gredan ket e vo red d’oc’h skriva a neve, evit kemenn d’ezo an darvoud neve a zo digoueet.\n— Goulskoude, aotrou Person, ma z’eo bet ar c’helou-ze eun taol-kontell en o c’halon, hen-ma marteze a veze evel eur banne heol da lakat war ar gouli. Hag an dra-ze marteze, a c’hellfe lakat anezo da zont kentoc’h a ze.\n— Gwir a livirit, Mac’harit, eur c’helou mad na ve ket morse klevet re abred. Skrivit eta d’ezo, pe mar kirit me a raio.\n— Ia aotrou Person.\nE Mellak d’an 31 a Vaë 1778.\nAotrou hag Itron Kerzuliek,\n« O merc’h a zo marvet etre hon daouarn evel eur Santez, hag e ene a zo hirio er Baradoz, bezit dinec’h e kever ar poent-ze. Eun dra all em euz da lavaret d’eoc’h, eun dra hag en deuz estlamet ar vro abez !…\nEur bugelik a zo ganet deuz o merc’h, goude ma oa intérêt. Doue, evel a ouzoc’h, a zo braz e c’halloud, ha braz ive e vadelez. Brema, an ælik-ze a zo etre daouarn Mac’harit an Naour, hag he merc’h a zervicho da vagerez d’ezan, varc’hoaz e resevo sakramant ar Vadiziant.\nMac’harit an Naour a zo etre e daouarn pemp mil lur, e zonj a zo rei anezo d’an aotrou Herry, o mab-kaër, pa deui da welet e verc’h. An arc’hant-ze a zo chomet en dilerc’h o merc’h, ha kavet en e godellou pa oa marvet.\nDaou leorik alaouret he deuz lezet ganeomp ive ha lavaret e deuz d’eomp roi anezo d’he mam, ma teufe ar maro d’ezi ama. Lavarit d’eomp, ar c’henta r’ gwella, petra da ober deuz an oll draou-ze, evit dinec’hi hor spered.\nDeuit ive, kenta ma c’hallfoc’h, da welet o merc’hik vihan da behini varc’hoaz e vezo roet hano he mam war mean-font iliz Mellak. Koantik oll eo, seder ha iac’h-pesk.\nD’eoc’h a galon :\nMac’harit An Naour.\nAben eiz de goude e tigouezaz ar respont, ha setu hen ama. »\n« Eun taol kleze a skoaz en hor c’halon, pa glevchomp maro hor merc’h muia karet Gwennola. Al lizer am euz lennet bremaik, en deuz laket war hor c’halonou gouliet, evel eul louzou dudius.\nIa, roit d’ezi hano kaër he mam, hano eur Vreizadez. Arabad e vezo d’eoc’h gwech abed diskleria d’an aotrou Herry ez euz ganet outan eur verc’h, rak he c’holl a rafe buan, sevel a rafe anezi er meaz euz ar Religion gristen.\nArabad e vezo d’eoc’h diskleria d’am merc’hik vihan, e teu deuz eur lignez uhel, ken a vezo deut a driwec’h vla.\nAn daou leorik bihan a zalc’hfoc’h kuzet e kornik hoc’h armel, bete neuze ive. Arabad e vezo d’oc’h roi an arc’hant a zo chomet e dilerc’h hor merc’h, d’an aotrou Herry ; dalc’hit anezo evidoc’h, evit sevel hor merc’hik vihan Gwennola.\nRoit d’an aotrou Person, d’ar medisin, ar pez a zo dleet d’ezo, ha ni, en deiziou all-ma, pa z’aimp da welet ac’hanoc’h, a roio d’eoc’h ar pez a rankit kaout, evit sevel ervad hor merc’hik vihan. Savit anezi e doujans Doue, lakit d’ezi dillad ar vro, lakit anezi er skol pa vo deut en oad, hag en eur ger, grit diouti eur plac’hlk fur, sentuz ha zavet mad.\nNa zalean ket ac’hanoc’h pelloc’h, rak va unan oun skuiz, hag a remm a sko kaled em diwesker. »\n’’D’eoc’h a galon’’.\nLoeiz Kerzuliek, en Tymeur, Poullaouën.\nV. — Dizesper Herry\nLezomp brema da gousket e peoc’h, ar vam er vered, lezomp da greski an ælik koant Gwennola e ti Varc’harit an Naour, ha gwelomp du-ze en eur gambr en hotel Santez-Anna, an aotrou Herry.\nEur miz a zo ema en hotel, bemde ar medisin a deu da louzaoui e c’houliou.\nEtre peder moger e gambr, ar c’hlanvour a ra meur a zonj evit e amzer da zont.\n— « Birviken, emezan, nan birviken, na zizroin d’ar gaer dre an hent-ze em euz groet dont. Nan, nan, ne z’in ket da Vellak, rak ar veraden diveza deuz va gwad a ruillfe war an douar-ze dindan pehini ema korf va fried…\nAh ! brema e c’houzon petra eo ar garante, brema c’houzon petra eo beza dipartiet deuz eur pried karantezuz. Va c’halon a zo fraillet, pa zonjan ez oun bet kri e kenver an hini a zo hirio du-ze kuzet en douar ien…\nBrema n’ouzoun mui petra d’ober. Dizrei du-ze da Boullaouën ?…\nKement tra a zo eno, a rebechfe d’in krizder va c’halon ! Pa welfen va mam-gaër, e sonjfe d’in klevet anezi ato o rebech d’in maro he merc’h muia karet…\nNan, nan, ne fell ket d’in chom ken en Breiz-lzel, ha red eo d’in ankouat leac’hiou kaër va yaouankiz, pere a zo brema evidon, leac’hiou a rebech a hed va bue…\nMont a rin da dremen ar rest deuz ma amzer da Bariz. Er Gear-Veur-ze o teuin buan da ankouaat an traou doaniuz a zo tremenet, eno e kavin ebatou, hag a zistroio ma spered diwar ma ankeniou… »\nSetu ar sonj a rede e penn Herry Kerzuliek. Mont a rank da glask diduamant, ankouaat a rank e bried, e dud, e vro gaër Breiz-lzel. Na chomo ket da reseo huanad diveza e dud e Poullaouën nag en Huelgoat. Mont a raio d’en em guzat ha d’en em goll da Bariz.\nVI.— Herry Kerzuliek a haddimez\nAn intanv, epad reujad e glenved, na roaz da zen deuz e gelou, mes kerkent ma oa pareet, e skivaz eul lizer d’e dad ha d’e vam, evit lavaret d’ezo n’o devoa ket ezom da zonjal ken ennan, en devoa graet e sonj da vont da chom d’ar Gear-Benn.\nAdtapet diwar « https://br.wikisource.org/w/index.php?title=Pajenn:Ar_Floc%27h_-_Deuz_ar_garantez_d%27ar_maro_-_Ar_Bobl,_1909.djvu/4&oldid=155066 »\nKemmoù diwezhañ degaset d'ar bajenn-mañ d'an 20 Du 2019, da 15:30.


Ragistor Breizh a zo bet anavezet e-pad pell abalamour d'he mein meur nemetken : taolioù-maen, alezioù-goloet, peulvanoù eus an Neolitek, nevezoadvezh ar maen (eus 5000 da 2000 kent Jezus-Krist).\nMet poblet e oa an Arvorig adal ar Paleolitek (eus 700000 da 10000 kent Jezus-Krist). Evel-mañ, e Bro-Dreger, ez eus bet adkavet " daouduegoù " (binvioù eilaozet war an daou du) eus ar bloavezhioù 300000 kent Jezus-Krist (Paleolitek Kentañ eus 700000 da 250000 kent Jezus-Krist), war an aodoù e Pleneg-Nantraezh dres. Kailhastr an arvor a veze implijet gant danvezioù all da lakaat en e lec'h : mein-menez-tan bro Pempoull (Bro-Oueloù) ha krag lufrus an Drede Amzer eus Koad ar Roc'h e Santez-Elen. Eus an hevelep koulz ez eus bet kavet roudoù Mabden e Plistin.\nEvit ar pezh a sell ouzh ar Paleolitek Krenn (eus 250000 da 40000 kent Jezus-Krist) eo ret komz eus " Goareva " war Enez-Vriad (tro -70000). Al lec'h-mañ a vez bremañ goloet gant muioc'h evit 4 metrad dour e-pad ar reverzhioù brasañ. Moarvat e oa ul loch bras kempennet e-barzh ur c'hev en tornaod. D'ar c'houlz-se ec'h ae war wellaat an ostilhoù (raklerezed ha kraverezed). Gallet a zo bet niveriñ mamouted, frikorneged gloanek, kirvi-erc'h, leoned bras, arzhed, hag all…a-drugarez d'ar relegoù.\nE-pad ar Paleolitek Diwezhañ (eus 40000 da 10000 kent Jezus-Krist), ur maread gwall-sklasus,e teuas an ostilhoù da vezañ lemmoc'h, da skouer laonennoù bihan ha laonennouigoù, kraverezed met ivez engraverioù dianav diagent. E-touez al lec'hiennoù dizoloet nevez 'zo ez eus hini " Plasenn-al-Lomm " e hanternoz Enez-Vriad.\nGoude ar Paleolitek yen-sklas e teuas ar Mezolitek (eus 10000 da 5000 kent Jezus-Krist) ma tommaas an hinad e pep lec'h, ha ma steuzias al loened gouez hag ar bronneged bras. Bez' e voe neuze nevezadennoù e bed an ostilhoù, pezhioù munut a veze graet mikrolit anezhe : tric'hornioù, tristuriegoù, hag all…Alies e veze kavet seurt benerezh kailhastr a-us d'an tornaodoù : e Poulmanac'h e 1966, da skouer, e voe dizoloet mikrolitennoù a oa eno abaoe -8500.\nDa vare an Neolitek (eus 5000 da 2000 kent Jezus-Krist), ur c'houlz a-bouez-tre evit Ragistor an Arvorig, e teuas war wel ganedigezh un tisaverezh meurdezhus, 2000 bloaz a-raok piramidennoù Bro-Ejipt. Evel-se, Karn Barnenez e Plouezoc'h (Treger-Vihan, Penn-ar-Bed), un daol-vaen gant un trepas, a oa bet savet tro 4600 kent J.K.. Ar savadur megalitek dispar-mañ a zo a-us da c'henou rinier Montroulez, hag a zo 70 metrad hed ha 15 pe 20 metrad a dreuzkiz. Darbet e oa da Garn Barnenez mont da get laeret ar vein gant un embreger hag en doa c'hoant da sevel un hent touristel e 1955. Bremañ emañ e-kerz ar Stad hag eo deuet da vezañ unan eus ar monumantoù istorel prizietañ Europa.\nE-pad an Neolitek Diwezhañ, adalek 3000 kent J.K., e voe savet monumantoù-kañv all : an alezioù-goloet, pe hent-kornandoned. Un trepas a oa enne, ledanoc'h hag uheloc'h evit an " taolioù-maen banellet ". An trepas-mañ a roe digor d'ul logig kinklet he mogerioù gant tresadennoù a bep seurt : an hini bouezusañ a ziskoueze an Doueez-Vamm gant div vronn pe beder. War ar c'hostez emañ an antre ha kavet e vez ur maen-hir er penn a-wechoù. Niverus e oa an alezioù-goloet e Breizh, ha muioc'h c'hoazh e Bro-Dreger : Trebeurden, Tregastell, da skouer, met ivez Krec'h Kile e Sant-Ke-Perroz.\nE-pad Oadvezh an Arem (eus 2000 da 800 kent J.K.) e tiwanas patromoù sevenadur nevez da heul dizoloadur an arem, ur c'hendeuzadur diazezet war ar staen. D'ar c'houlz-se e tegouezhas pobladoù nevez renkadet mat e Breizh, hag ar re-se a zouare o re varv, dreist-holl o fennoù bras, dindan krugelloù bras, ur c'hav-bez e-unan enne (bezioù a-stroll a oa diagent). Un daou-ugent bez pouezus bennak a zo anavezet a-hed da aodoù Breizh, adalek ul lec'h orin a c'hallfe bezañ e hanternoz Bro-Dreger a-vremañ : monumantoù Planiel, Plouilio pe Trevereg. E Plouilio e voe kavet spilhennoù arc'hant. War a seblant e teue an arc'hant-se eus ledenez Iberi (Spagn).\nEn diwezh Oadvezh an Arem (tro 800, 700 kent J.K.) e oa bet fardet a-heuliadoù bouc'halioù kleuz a-vil-vern, kalz a blom enne : " bouc'halioù lagadek an Arvorig ", tanav a-walc'h ha re blomek da vezañ implijet evel bouc'halioù-labour. Anv a oa eus danvezioù trok, moarvat, ur seurt danvez-moneiz, graet evit an eskemmoù. Dizoloet ez eus bet skouerennoù anezhe e Montroulez, Perroz-Gireg, Prad, Plouared e Bro-Dreger ; e Plouha ha Plian e Bro-Oueloù.\nWar-lerc'h Oadvezh an Arem e teuas Oadvezh an Houarn. E-pad ar prantad-mañ e teuas war wel roudoù kentañ pobladoù keltiek en Arvorig (e-kerzh ar pevarvet kantved kent J.K.), pe dre un dilec'hiadeg vras spontus eus ar boblañs, pe gentoc'h dre levezonoù sevenadurel e-pad ur prantad hiroc'h, dre em veskañ gant ar pobladoù a oa en o raok. D'ar c'houlz-se e veze devet pe douaret ar re varv. Er bezioù e veze kavet alies traoù talvoudus d'an hini marv er " bed-all " (listri-kegin, armoù, boued). Ludu ar re varv a veze lakaet e-barzh listri-kañv. Renket a-stroll, e teuent da vezañ gwir " barkadoù jarloù ", kentpatrom hon beredoù.


Llanbryn-mair - Wikipedia\nLlanbryn-mair pe Llanbrynmair zo ur gêriadenn eus Kembre, e hanternoz Powys, e Sir Trefaldwyn kozh. Emañ er reter da Vachynlleth, war an hent a gas da Y Drenewydd.\nEno e oa Kastell Tafolwern, lez pennañ aotrouien kombod Cyfeiliog er Grennamzer, e kember ar stêrioù Twymyn hag Afon Iaen. E-pad ur pennad e voe lez ar priñs-barzh Owain Cyfeiliog.\nGanet e voe ar barzh kembraek Mynyddog e Llanbryn-mair, e 1833. Tremen a reas e yaouankiz en atant e dud eno. Beziet e voe eno ivez, goude e varv, e 1877. Ar pastor, skrivagner ha prezeger politikel Samuel Roberts (S.R.) a oa genidik eus Lanbryn-mair ivez.\nMeur a gêriadenn a gaver er gumuniezh : Talerddig, Dolfach, Tafolwern, Pandy, Cringoed ha Pennant. Kreizenn gentañ ar gumuniezh a oa e Llan, war an hent da Llanidloes, el lec’h m’emañ an iliz-parrez. E 2011 e oa 920 a dud o chom e kumuniezh Llanbryn-mair ha 432 anezho a oa kembraegerien (48,2%).\n↑ Gwyddoniadur Cymru; Gwasg Prifysgol Cymru, p. 516\nAdtapet diwar « https://br.wikipedia.org/w/index.php?title=Llanbryn-mair&oldid=1823027 »\nDernière modification le 10 Gen 2019, à 19:44


halv - Wikeriadur\n1.2.2 Notennoù ha daveennoù\nhalv /ˈhalw/ /ˈhɑːlo/ hollek gourel\nLiñvenn furmet gant ar gwagrennoù glaourenniñ a zalc'h gleb ar genoù hag a aesa treizhadur ar boued\n« Glebia bara e halo ar c'hi du a ro brasoc'h nerz eget hini an nerzusa a zo. » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 211.)\n« Soubla a ris bara e halo ar c'hi du, ha nerzus e voen. [...] ! » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 211.)\nDigeriñ he genoù a reas ar gelennerez McGonagall, ober ur soñj all, lonkañ he halv, ha neuze lavarout : [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 19.)\nLonkañ e halv a reas Hagrid, hogen ger ebet ne deuas e-maez e c'henoù. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 61.)\n↑ Vi-koukoug : soubañ moarvat.\ngalleg : salive (fr)\nAdtapet diwar « https://br.wiktionary.org/w/index.php?title=halv&oldid=231632 »\nKemmoù diwezhañ degaset d'ar bajenn-mañ d'an 27 C'hwe 2017, da 08:31.


Pajenn:Le Clerc - Ma beaj Londrez, 1910.djvu/62 - Wikimammenn\nPajenn:Le Clerc - Ma beaj Londrez, 1910.djvu/62\notro Wiseman, arc’heskob Westminster. Dont a reas ive da vean kardinal ha kement a doujans hag a garante a diskoeas d’ean Londrez, koulz ar brotestanted hag ar gatoliked, ma teuas a-benn, er bla 1889, da zispenn eun diskrog-labour spontus, savet gant daou c’hant mil micherour, En e rôk ministred ar rouanez Viktoria o devoa klasket lakat anê da hadkrigi gant o labour, mes n’o devoa ket gallet en em dremen oute.\nTri bla goude, ar c’hardinal Manning a varve hag a leze gant an otro Vaughan, eskob Salford, e garg a arc’heskob. Setu roet da heman, d’e dro, an tôk a gardinal. Hag hen kenkent oc’h ober ar gammad vras war rôk ’n eur bozan ar men kentan eus eur gatedral neve. Bean e oa kent unan en Londrez, mes en eur c’harter distro ; ha neuze, dister e oa, re dister evit katoliked ar gêr, a gonted 600.000 anê elec’h an 60.000 ma oant er bla 1850. An iliz neve a zaver anei e kalon Londrez, tost d’iliz abati Westminster, eun iliz gaer a oa bet diframmet digant ar gatoliked e-kerz amzer ar Refurm. Bras a-walc’h e vo ar gatedral neve evit lakat enni diou pe daer iliz evel hini Gwengamp. Ha pegen kaer eta ! Breman, pan ê achu an diavêz anei goude nao blavez labour (1894-1904) ha pa zeller ouz ar pez a zo peurc’hrêt en he diabarz, e c’hell katoliked Bro-Zôz he diskoe d’o breudeur dianket, hep kaout\nda blegan o fenn.\n↑ E-touez ar re o deus skrivet bue ar c’hardinal Manning, e fell d’in hanvout an otro Francis de Pressensé, eur sosialist ru-tan eus Frans, Meulet ê meurbet gantan koulskoude, pez a ziskoe e oa eun den a dalvoudegez dispar.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/62&oldid=150077 »\nKemmoù diwezhañ degaset d'ar bajenn-mañ d'an 5 Meu 2019, da 18:06.


Treiñ a ra ar Bizh ! – MLK-Gwened\nNiverus eo bet an dud o tizoleiñ ar Bizh e forum sokial lec’hel Sine d’ar 27 a viz genver 2018. Berzh he deus graet.\nWar-dro 70 den ‘zo bet o kemer perzh en atalier kinniget gant ar gevredigezh MLK Gwened, en orin hag ar raktres-se hag a lusk anezhañ.\nKroget eo an dalc’h gant Joël Labbé, sedour, o pouezañ war ar redi da enebiñ ouzh efedoù noazus bedeladur an ijinerezh gounedvouedel,hag o reiñ meur a skouer. Displeget en deus talvoudegezh ar moneiz lec’hel a-fet loc’h evit adlec’hiañ an armerzh, dre kenderc’hadur ha bevezadur war hon tiriad.\nWar an hevelep meno, Mickaël Rateau en deus komzet eus lañs emrenerezh bevañs an tiriad.\nGersan Moguerou en deus displeget istor raktres ar moneiz lec’hel, abaoe an derou e miz gwengolo 2015 e koulz un emvod prientiñ forum sokial lec’hel 2016, betek ma vefe lañset ar Bizh, hiziv, e FSL 2018. Komzet en deus eus diazezoù pennañ ar moneiz lec’hel klokaat ha keodedel : karta, talvoudoù, mont en-dro…\nEvit echuiñ en deus François Fagnot komzet eus ar Galais, moneiz lec’hel tiriad Ploermael abaoe miz du 2015. Gersan ha François o deus lavaret pegen niverus ha frouezhus e oa an eskemmoù etre moneizoù lec’hel ar rannvro hag ar vro evit en em sikour ha prientiñ an dazont.\nGoulennoù niverus ar bevezerion koulz hag ar pourchaserion o deus pinvidikaet an eskemmoù.\nIzili ar gevredigezh a zegemere an emezeladurioù hag a eskemme euroioù e Bizh e-pad an atalier, hag ivez a-hed an devezh e stal ar gevredigezh peogwir e oa tu paeañ e Bizh er Forum : levrdi, predoù, evajoù.\nAn devezh-se, sadorn 27 a viz genver :\nwar-dro kant den o deus emezeled da MLK Gwened\nkejet hon eus gantun toullad pourchaserieon nevez grataet, pe tost da vezañ,\ntost 2000 Bizh a zo bet lakaet en amred.\nUr prantad nevez a zigor evit ar Bizh. El load www.bizh.bzh e kaver an holl resisadurioù evit implij ar moneiz-se.\nKenderc’hel a ra ar gevredigezh MLK Gwened gant he labour :\nkehentiñ evit diorren ur gwir rouedad pourchaserion o labourat en obererezhioù liesseurt , en 34 kumun e kont\npeurechuiñ al load www.bizh.bzh, o resisaat , etre traoù all, bloazlevr ar pourchaserion ha listenn ar stalioù-eskemm\nazasaat ostilhoù merañ ar Bizh.\nSpi bras o deus izili ar gevredigezh e kemerfe perzh el labour izili nevez, bevezerion oberiant ha pourchaserion, evit pinvidikaat an divizoù ha klask lakaat da glotañ resis ar moneiz gant gwirvoudoù hon tiriad.\nAuthor gersanPosted on 16 February 2018 19 February 2018 Categories actualité, agglomération, ekonomiezh lec'hel, Bizh, Nann rummet, tiriad\nPrevious Previous post: Dizoloit ar bilhiji!


Romanos 5 CCO - Jial íngˈˋ Fidiéeˇ dseaˋ e - Bible Gateway\nRomanos 5 Chinanteco de Comaltepec (CCO)\nJial íngˈˋ Fidiéeˇ dseaˋ e lɨiñˈˊ dseaˋ i̱ jaˋ røøngˋ dseeˉ fɨˊ quinirˇ\n5 Jo̱ lana Fidiéeˇ nɨcaˈíñˈˋ jneaa˜aaˈ e lɨ́ɨˊnaaˈ dseaˋ i̱ jaˋ røøngˋ dseeˉ fɨˊ quinirˇ dsʉˈ uíiˈ˜ e nɨjáˈˉ lɨ́ɨˋnaaˈ júuˆ quiáˈrˉ. Jo̱ co̱ˈ lajo̱b nɨlɨ́ɨˊnaaˈ, jo̱baˈ juguiʉ́ˉ júuˆ røøˋ nɨse̱e̱ˉnaaˈ lana có̱o̱ˈ˜ Fidiéeˇ laˈeáangˊ có̱o̱ˈ˜ jaléˈˋ e nɨcajméeˋ Fíiˋnaaˈ Dseaˋ Jmáangˉ có̱o̱ˈ˜ jneaa˜aaˈ. 2 Jo̱ laˈeáangˊ có̱o̱ˈ˜ Dseaˋ Jmáamˉbaˈ e nɨse̱e̱ˉnaaˈ lajo̱ có̱o̱ˈ˜ Fidiéeˇ. Jo̱ nɨcangɨ́ɨngˋnaaˈ e jo̱ uíiˈ˜ e jáˈˉ lɨ́ɨˋnaaˈ júuˆ quiáˈrˉ. Jo̱ lajo̱b nɨse̱e̱ˉnaaˈ lana, jo̱guɨ eáamˊ iáangˋ dsiˋnaaˈ, co̱ˈ nɨtab˜ dsiˋnaaˈ e dseángˈˉ nilɨseemˉbaaˈ cøøngˋ có̱o̱ˈ˜ Fidiéeˇ fɨˊ lɨ˜ niingˉ ˈgøiñˈˊ mɨ˜ nitɨ́ˉ e íˈˋ jo̱. 3 Jo̱guɨ o̱ˈ quiáˈˉ jí̱i̱ˈ˜ e na e jmiˈiáangˋ dsiˋnaaˈ, co̱ˈ lajo̱b cajo̱ jmiˈiáamˋ dsiˋnaaˈ có̱o̱ˈ˜ jaléˈˋ e huɨ́ɨngˊ e dsijéeˊ quíˉiiˈ. Co̱ˈ nɨne˜baaˈ guiʉ́ˉ e mɨ˜ ningɨ́ˋ e dsingɨ́ɨngˉnaaˈ jaléˈˋ e jo̱, jo̱baˈ eáangˊguɨb nilɨféngˈˊ dsiˋnaaˈ có̱o̱ˈ˜ doñiˊ eeˋ e nidsijéeˊ quíˉiiˈ jóng. 4 Jo̱ mɨ˜ jmooˉnaaˈ e féngˈˊ dsiˋnaaˈ có̱o̱ˈ˜ jaléˈˋ e dsingɨ́ɨngˉnaaˈ do, jo̱baˈ guiʉ́bˉ féˈˋ Fidiéeˇ uii˜ quíˉiiˈ jóng. Jo̱ mɨ˜ jmóoˋ Fidiéeˇ lajo̱ có̱o̱ˈ˜ jneaa˜aaˈ, jo̱baˈ eáangˊguɨ lɨta˜ dsiˋnaaˈ e nilɨseemˉbaaˈ cøøngˋ có̱o̱ˈ˜ Fidiéeˇ fɨˊ lɨ˜ niingˉ ˈgøiñˈˊ. 5 Jo̱ e nɨta˜ dsiˋnaaˈ na dseángˈˉ nilɨtib˜, co̱ˈ laˈeáangˊ có̱o̱ˈ˜ Jmɨguíˋ quiáˈrˉ e nɨcacuøˈrˊ jneaa˜aaˈ e nɨcalɨne˜naaˈ jial tíiˊ e jaˋ cǿøngˋ có̱o̱ˈ˜ e ˈneáaiñˋ jneaa˜aaˈ do.\n6 Jo̱ dsʉˈ lajeeˇ e jaˋ quɨ́ɨˈ˜guɨ́ɨˈ jmɨɨ˜ faˈ e nilaangˉ yee˜naaˈ jee˜ jaléˈˋ dseeˉ quíˉiiˈ, jo̱ dsʉˈ lajeeˇ jo̱b mɨ˜ catɨ́ˋ íˈˋ e cagüéngˉ Dseaˋ Jmáangˉ fɨˊ jmɨgüíˋ la e laco̱ˈ cajángˈˋ ˈñiaˈrˊ e cajúiñˉ cuaiñ˜ quíˉiiˈ, dseaˋ lɨ́ɨˊnaaˈ dseaˋ dseeˉ dseaˋ quiˊ. 7 Dsʉˈ huɨ́ɨmˊ eáangˊ nicuǿngˉ ˈñiaˈˊ jaangˋ dseaˋ e nijúuiñˉ uii˜ quiáˈˉ jaangˋ dseaˋ i̱ éeˋ røøˋ, jo̱ dsʉˈ co̱o̱ˋ jangámˉ seengˋ jaangˋ dseaˋ i̱ nicuǿngˉ ˈñiaˈˊ e nijúuiñˉ cuaiñ˜ quiáˈˉ jaangˋguɨ dseaˋ i̱ dseángˈˉ lajangˈˉ guiúngˉ. 8 Jo̱ dsʉˈ lajeeˇ e lɨ́ɨˊnaaˈ dseaˋ dseeˉ dseaˋ quiˊ, Fidiéeˇ caˈeˈrˊ jneaa˜aaˈ jial tíiˊ jaˋ cǿøngˋ có̱o̱ˈ˜ e ˈneáaiñˋ jneaa˜aaˈ, co̱ˈ casíiñˋ Dseaˋ Jmáangˉ e laco̱ˈ dseaˋ do cajúiñˉ uíiˈ˜ dseeˉ quíˉiiˈ. 9 Jo̱ lana nɨcaˈímˈˋ Fidiéeˇ jneaa˜aaˈ e nɨlɨ́ɨˊnaaˈ dseaˋ i̱ jaˋ røøngˋ dseeˉ fɨˊ quinirˇ laˈeáangˊ có̱o̱ˈ˜ e jmɨˈøøngˉ Fíiˋnaaˈ Dseaˋ Jmáangˉ. Jo̱ co̱ˈ lajo̱b cajméerˋ có̱o̱ˈ˜ jneaa˜aaˈ, jo̱baˈ lana eáangˊguɨb nɨta˜ dsiˋnaaˈ e Dseaˋ Jmáamˉbingˈ i̱ nileángˉ jneaa˜aaˈ jee˜ jaléˈˋ iihuɨ́ɨˊ e nilɨseaˋ mɨ˜ tɨˊ lɨ˜ niˈɨ́ˉ Fidiéeˇ íˈˋ quiáˈˉ lajaléngˈˋ dseaˋ jmɨgüíˋ. 10 Jo̱ lajeeˇ e jaˋ se̱e̱ˉnaaˈ røøˋ có̱o̱ˈ˜ Fidiéeˇ jo̱guɨ e ˈníˈˋ máangˊnaaˈre, jo̱ lajeeˇ jo̱b cajméerˋ e calɨséngˋnaaˈ juguiʉ́ˉ júuˆ røøˋ có̱o̱ˈr˜ laˈeáangˊ e cajúngˉ Jó̱o̱rˊ Dseaˋ Jmáangˉ fɨˊ dseˈˋ crúuˆ. Jo̱ co̱ˈ lajo̱b cajméerˋ có̱o̱ˈ˜ jneaa˜aaˈ, jo̱baˈ lana eáangˊguɨb nɨta˜ dsiˋnaaˈ e dseángˈˉ nileámˋbaaˈ jee˜ jaléˈˋ dseeˉ quíˉiiˈ laˈeáangˊ e cají̱ˈˊtu̱ Dseaˋ Jmáangˉ mɨ˜ cangɨ́ˋ e cajúiñˉ. 11 Jo̱ o̱ˈ jí̱i̱ˈ˜ quiáˈˉ e na e jmiˈiáangˋ dsiˋnaaˈ, co̱ˈ lajo̱b jmiˈiáangˋ dsiˋnaaˈ cajo̱ có̱o̱ˈ˜ lajaléˈˋ e nɨcajméeˋ Fidiéeˇ có̱o̱ˈ˜ jneaa˜aaˈ laˈeáangˊ có̱o̱ˈ˜ Fíiˋnaaˈ Dseaˋ Jmáangˉ; dsʉco̱ˈ laˈeáangˊ dseaˋ dob e nɨse̱e̱ˉnaaˈ lana juguiʉ́ˉ júuˆ røøˋ cøøngˋ có̱o̱ˈ˜ Fidiéeˇ.\nMɨ˜ canaangˋ e seaˋ dseeˉ fɨˊ jmɨgüíˋ\n12 Jo̱ lajo̱b lɨ́ɨˊ, dseaˋ rúˈˋnaaˈ; jo̱ laˈuii˜, mɨ˜ canaangˋ e calɨseáˋ dseeˉ fɨˊ jmɨgüíˋ la, calɨ́ˉ lajo̱ uíiˈ˜ jaangˋ dseañʉˈˋ i̱ calɨsíˋ Adán. Jo̱ dsifɨˊ mɨ˜ cangɨ́ˋ e caˈéerˋ dseeˉ, jo̱b mɨ˜ canaangˋ e calɨseáˋ ˈmóˉ; jo̱ co̱ˈ lajo̱b cajméeiñˈˋ do lamɨ˜ uii˜, jo̱baˈ lajɨɨmˋ dseaˋ latɨˊ lana seaˋ ˈmóˉ quiáˈrˉ uíiˈ˜ jaléˈˋ e dseeˉ e éerˋ. 13 Jo̱ dseaˋ dseeˉ dseaˋ quibˊ nɨlɨ́ɨngˊ dseaˋ lají̱i̱ˈ˜ ie˜ nʉ́ˈˉguɨ e niñíingˋ Moi˜ e júuˆ quiʉˈˊ ta˜ quiáˈˉ Fidiéeˇ. Jo̱ dsʉˈ mɨ˜ jaˋ seaˋ júuˆ quiʉˈˊ ta˜, jo̱baˈ jaˋ cuǿøngˋ líˋ ñíingˋ dseaˋ dseeˉ e jaˋ mɨˊ cajmitir˜ e júuˆ jo̱. 14 Jo̱ lajo̱b lɨ́ɨˊ, lajaléngˈˋ dseaˋ i̱ calɨséngˋ jí̱i̱ˈ˜ ie˜ lamɨ˜ cajáˉ Adán jo̱ ie˜ cartɨˊ cajáˉ Moi˜ calɨseábˋ ˈmóˆ quiáˈrˉ, jo̱baˈ cajúmˉbre. Jo̱ calɨ́iñˈˉ lajo̱ uíiˈ˜ jaléˈˋ dseeˉ e caˈéerˋ, lɨfaˈ jaˋ caˈéerˋ dseeˉ e laco̱ˈ dseeˉ e caˈéeˋ Adán, co̱ˈ i̱ dseaˋ do jaˋ cajméerˋ nʉ́ʉˈr˜ co̱o̱ˋ ta˜ caquiʉˈˊ Fidiéeˇ. Jo̱ i̱ Adán labingˈ i̱ lɨ́ɨngˊ co̱o̱ˋ e li˜ quiáˈˉ jaangˋ i̱ niingˉ i̱ nijáaˊ cøøngˋguɨ. 15 Jo̱ jaˋ cuǿøngˋ cøøngˉnaaˈ røøˋ e dseeˉ e caˈéeˋ Adán jo̱guɨ e cacuøˈˊ Fidiéeˇ jneaa˜aaˈ e iáangˋ dsíirˊ. Dsʉco̱ˈ uíiˈ˜ e dseeˉ e caˈéeˋ i̱ Adán do ie˜ jo̱, jo̱baˈ calɨseáˋ ˈmóˉ fɨˊ jmɨgüíˋ la, jo̱ mɨ˜ calɨ́ˉ lajo̱, jo̱baˈ lajɨɨmˋ dseaˋ júuiñˉ jóng. Jo̱guɨ e cangɨ́ɨngˋnaaˈ quiáˈˉ Fidiéeˇ uíiˈ˜ e ˈneáaiñˋ jneaa˜aaˈ do cajmilir˜ lajo̱ có̱o̱ˈ˜ jí̱i̱ˈ˜ ˈñiaˈˊ Dseaˋ Jmáangˉ. Co̱ˈ e cajméeˋ Dseaˋ Jmáangˉ do dseángˈˉ jaˋ seaˋ e cuǿøngˋ líˋ cǿngˉ có̱o̱ˈ˜ e jo̱, co̱ˈ laˈeáangˊ jí̱i̱ˈ˜ có̱o̱ˈ˜ íbˋ fɨ́ɨmˊ dseaˋ jmɨgüíˋ tíiñˈ˜ fɨˊ quiniˇ Fidiéeˇ. 16 Jo̱ e cangɨ́ɨngˋnaaˈ quiáˈˉ Fidiéeˇ uíiˈ˜ e eáangˊ ˈneáaiñˋ jneaa˜aaˈ do jaˋ cuǿøngˋ líˋ cøøngˉnaaˈ có̱o̱ˈ˜ e dseeˉ e caˈéeˋ i̱ Adán do. Co̱ˈ mɨ˜ caˈéeiñˋ do dseeˉ, jo̱baˈ canaangˋ e calɨseáˋ ˈmóˉ fɨˊ jmɨgüíˋ, jo̱ uíiˈ˜ jo̱baˈ caˈnaamˋ dseaˋ jóng e seeiñˋ cøøngˋ có̱o̱ˈ˜ Fidiéeˇ. Jo̱ dsʉˈ e cangɨ́ɨngˋnaaˈ quiáˈˉ Fidiéeˇ do jmóoˋ e íñˈˋ jneaa˜aaˈ e nɨlɨ́ɨˊnaaˈ dseaˋ i̱ jaˋ røøngˋ dseeˉ fɨˊ quinirˇ. Jo̱ e jo̱ jmóoˋ Fidiéeˇ có̱o̱ˈ˜ jneaa˜aaˈ laˈeáangˊ có̱o̱ˈ˜ Dseaˋ Jmáangˉ, co̱ˈ íˋbingˈ i̱ nɨcaˈíingˉ lajaléˈˋ dseeˉ quiáˈˉ dseaˋ jmɨgüíˋ. 17 Jo̱ dsʉˈ e jábˈˉ, mɨ˜ caˈéeˋ i̱ Adán do laˈuii˜ dseeˉ, jo̱baˈ canaangˋ e calɨseáˋ bíˋ quiáˈˉ ˈmóˉ, co̱ˈ dseángˈˉ lajɨɨmˋ dseaˋ jmɨgüíˋ tɨ́ɨiñˋ e jo̱. Jo̱ dsʉˈ eáangˊguɨb seaˋ bíˋ quiáˈˉ lají̱i̱ˈ˜ e cuøˈˊ Fidiéeˇ i̱ fɨ́ɨngˊ dseaˋ jmɨgüíˋ e íngˈˋneiñˈ e lɨ́ɨiñˊ dseaˋ i̱ jaˋ røøngˋ dseeˉ fɨˊ quinirˇ. Jo̱ jmóoˋ Fidiéeˇ lajo̱ laˈeáangˊ có̱o̱ˈ˜ jí̱i̱ˈ˜ ˈñiaˈˊ Dseaˋ Jmáangˉ uíiˈ˜ e eáangˊ guiúiñˉ có̱o̱ˈ˜ dseaˋ jmɨgüíˋ. Jo̱ co̱ˈ lajo̱b lɨ́ɨˊ, jo̱baˈ røøbˋ niˈɨ́iñˈˉ íˈˋ có̱o̱ˈ˜ Dseaˋ Jmáangˉ mɨ˜ nitɨ́ˉ íˈˋ lajo̱.\n18 Jo̱ co̱ˈ laˈeáangˊ có̱o̱ˈ˜ e co̱o̱ˋ dseeˉ e caˈéeˋ i̱ Adán do, jo̱b mɨ˜ caˈnaangˋ dseaˋ e seeiñˋ cøøngˋ có̱o̱ˈ˜ Fidiéeˇ. Jo̱ dsʉˈ laˈeáangˊ có̱o̱ˈ˜ e co̱o̱ˋ e guiʉ́ˉ e cajméeˋ Dseaˋ Jmáangˉ fɨˊ dseˈˋ crúuˆ, jo̱baˈ lana nɨseabˋ fɨˊ e lajaléngˈˋ dseaˋ nɨlɨ́ɨiñˊ dseaˋ i̱ jaˋ røøngˋ dseeˉ fɨˊ quiniˇ Fidiéeˇ. 19 Jo̱ co̱ˈ jaˋ cajméeˋguɨ i̱ Adán do nʉ́ʉˈr˜ lají̱i̱ˈ˜ ta˜ caquiʉˈˊ Fidiéeˇ, jo̱baˈ lajalémˈˋ dseaˋ jmɨgüíˋ caˈuíiñˉ dseaˋ dseeˉ dseaˋ quiˊ. Jo̱guɨ lajo̱bɨ cajo̱, laˈeáangˊ e cajméeˋ Dseaˋ Jmáangˉ nʉ́ʉˈr˜, jo̱baˈ íngˈˋ Fidiéeˇ i̱ fɨ́ɨmˊ dseaˋ jmɨgüíˋ e lɨiñˈˊ do dseaˋ i̱ jaˋ røøngˋ dseeˉ fɨˊ quinirˇ.\n20 Jo̱ mɨ˜ calɨseáˋ e júuˆ quiʉˈˊ ta˜ e cajmeˈˊ Moi˜ do, jo̱baˈ eáangˊguɨb calɨlíˈˆ dseaˋ e røøiñˋ dseeˉ jóng. Jo̱ dsʉˈ mɨ˜ calɨmɨ́ɨngˈ˜ eáangˊ dseeˉ quiáˈˉ dseaˋ, jo̱baˈ Fidiéeˇ eáangˊguɨb calɨguiúiñˉ có̱o̱ˈ˜ jaléngˈˋ dseaˋ nañiˊ faˈ jaˋ catɨ́ɨiñˈˉ lajo̱. 21 Jo̱ dsʉˈ e jábˈˉ e dseeˉ e éeˋ dseaˋ jmɨgüíˋ seabˋ bíˋ quiáˈˉ, co̱ˈ fɨˊ ˈmóbˉ síˈˋ. Jo̱ dsʉˈ e eáangˊ guiúngˉ Fidiéeˇ có̱o̱ˈ˜ jneaa˜aaˈ do eáangˊguɨb seaˋ bíˋ quiáˈˉ, co̱ˈ nɨcaˈímˈˋbre jneaa˜aaˈ e lɨ́ɨˊnaaˈ dseaˋ i̱ jaˋ røøngˋ dseeˉ fɨˊ quinirˇ. Jo̱ cajméerˋ lajo̱ có̱o̱ˈ˜ jneaa˜aaˈ e laco̱ˈ nilɨse̱e̱ˉnaaˈ carˋ ngongɨ́ɨˋ jmɨɨ˜ laˈeáangˊ có̱o̱ˈ˜ Fíiˋnaaˈ Dseaˋ Jmáangˉ.


Trede levr - XX - Wikimammenn\nTrede levr - XX\n◄ War ar pez a zo red da ober evit gouzanv pep dismegans ; penaoz ec’h anavezer ann hini a oar gouzanv heb en em glemm Trede levr - XX E Doue dreist pep mad e tleomp klask ar peoc’h ►\nRed eo ansao hon distervez hon-unan hag ive poaniou ar vuez-man.\n1. — Ann ene mad. — Enep-d-oun va-unan ec’h ansavinn va dislealded ; ansao a rinn d’e-hoc’h, va Doue, va distervez va-unan. Evit ann distera tra aliez e fallaann, aliez en em nec’hann. Lavaret a rinn e vezinn kalounekoc’h hiviziken, ha kerkent ha ma teu ann distera temptasion, setu emoun enn eunn enkrez ar vrasa.\nEunn dra vihan ha gwall zister a zigas d’in aliez eunn demptasion vraz, ha pa gredann emoun eunn draik-bennag enn tu all da bep drouk, pa gredann n’euz enn-oun netra fall e-bed, setu e vezann aliez hanter ziskaret evit ann distera aezennik o tont da c’houeza.\n2. — Gwelit eta, Aotrou Doue, gwelit pegen dinerz ha peger sempl ounn, evel a ouzoc’h ervad. Ho pezet truez ouz-in ha tennit ac’hanoun euz ar fank, enn aoun na venn gweledet ebars, ha na choumfenn eno evit mad.\nMuia tra a gresk a-wechou va glac’har hag am c’harg a vez dira-z-hoc’h, eo o veza ma’z ounn ker sempl ha ker laosk, pa vez red ober penn d’am gwall-ioulou. Rak, petra-bennag ne d-int kei evit va lakaat-me da heulia anezho a galoun vad, evelato ez ounn bourreviet gant ho atizou, hag ez ounn skuiz o veva er c’hiz-ze, o stourm bemdez hag a bep tu. Ar pez a ziskouez d’in dreist pep tra peger sempl ounn, eo o veza ma tilamm buhanoc’h em spered ann traou lousa hag euzusa, eget na d-eont kuit diouz-in.\n3. — O Doue Israel, Doue holl-c’halloudek, nerz ha karantez ann eneou mad, sellit a druez oc’h poaniou hag oc’h anken ho servicher ; ra blijo gan-e-hoc’h he skoazia e kement tra a raio. Roit d’in ann nerz a zeu euz ann env, gant aonn na zeufe da veza treac’h ann den koz a zo c’hoaz beo enn-oun, gant aoun na zeufe da veza treac’h ive ar c’horf-man douget d’ar pec’hed, ar c’horf reuzeudik-man ne oar ket c’hoaz plega a-grenn d’ar spered. A-enep ar c’horf e vezo trei d’e-omp Stourm keit ha ma vezimp er vuez kollidik-man.\nPe seurt buez, siouaz, eo hou-man ? N’euz enn-hi nemet poaniou hag enkrez, hag a bep tu enebourien o stegna rouejou. Rak kerkent ha mac’h ehan eunn enkrez pe eunn demptasion-bennag, rak-tal e teu eunn all war he lerc’h ; hag endra m’ema c’hoaz ann demptasion genta o rei beac’h d’e-omp, e teu meur a hini all pa vezomp nebeuta war evez.\n4. — Penaoz ec’h oufemp-ni karet eur vuez a zo enn-hi kemend all a c’hlac’har, kemend all a enkrez hag a boaniou ? Petra eo eur vuez a zigas d’e-omp ken aliez a boan, ken aliez a varo ? Meur a hini evelato a gar anezhi hag a glask enn-hi ho euruzded.\nAliez e kaver abek e plijaduresiou ar bed, o veza ma touellont ar galoun, o veza ne d-int nemet moged. Koulskoude ez eo diez ho dilezel dre’n abek ma vezer trec’het c’hoaz gant drouk-ioulou ar c’horf. Evel a weler, traou zo hag a ra d’e-omp karet ar bed ; traou all zo hag a ra de-omp he zisprizout. Ar pez a ra d’e-omp karet ar bed eo drouk-ioulou ar chik, eo ar c’hoant da gaout madou hag ar c’hoant da gaout enoriou. War lerc’h ar re-man, siouaz, e teu gant gwir abek ar poaniou hag ann enkresiou a ra d’e-omp kasaat ar bed ha distrei diout-han.\nAllaz ! ar plijaduresiou fall a zo treac’h d’ar re en em ro d’ar bed, d’ar re a gar plega d’ar skianchou a-ziaveaz, o veza n’ho deuz ket gwelet nag anavezet dudiou ann env nag ive dudiou ann ene, oc’h heulia ar furnez hag ar mad.\nAr re avad a zispriz ar bed a bep hent hag a laka ho foan da veva evit Doue dindan eur reiz santel, ar re-ze a oar peger braz eo dudiou ann env a vezo roet d’ann hini a zilez ar bed e gwirionez ; ar re-ze a wel sklear peger braz eo faziou ann dud a zo touellet gant pep seurt sorc’hennou.\nPetra eo ann temptasionou a zeu a-ziaveaz da staga ouz-omp, petra int-hi e-skoaz ar re a gavomp enn-omp hon-unan ? Evit ar re genta, derc’hel penn a reomp out-ho gant hon holl nerz ; evit ar re ziveza, eunn dra dishevel-braz eo : neuze nerz ann den a ia war zaou hanter, neuze ivez e sao brezel enn he ene, eur brezel spountuz evel a lavar ann Abostol sant Paol : ne rann ket, eme-z-han, ar mad a fell d’in da ober, hag ann drouk n’am euz ket c’hoant da ober eo a rann. En em blijout a rann e lezen Doue, hervez ann den distag dioc’h traou ar bed ; gwelet a rann, siouaz, enn-oun eul lezen all a zo a-enep lezen va spered hag a zalc’h ac’hanoun dindan lezen ar pec’hed a zo em holl izili.\nSetu aze diesa tra a gav ann eneou mad ho deuz mez o veza m’eo rankout d’ezho ober ar seurt brezel, ann eneou mad ho deuz aoun bepred da veza trec’het. Setu perak ann Abostol a lavare eur weach all : piou a zistago diouz-in ar c’horf-man a varo ? Ha rak-tal goude e lavar : gras Doue dre Jezuz-Krist, hon Aotrou.\nEn em strinkomp eta etre divreac’h Jezuz ; ho astenn a ra gant eur garantez ar vrasa evit hon digemeret. Tostaomp oc’h he galoun zakr, rak anezhi e teu hep paouez eunn nerz vraz-meurbed a laka da grena ann holl drouk-sperejou. Lekeomp e Doue hon holl fisians hag hon holl c’hed, ha leveromp euz a greiz hor c’haloun : va mirit, Aotrou Doue, dioc’h pep droug, likit ac’hanoun enn ho kichen ; savet neuze war-n-oun dourn ann nep a garo. Ann Aotrou a zo oc’h va harpa, oc’h va diwall, oc’h va zenna euz a bep drouk. Hen a zo va Doue ha va skoazel, ha fisians am bezo enn-han ; hen eo a zifenn ac’hanoun, hen eo a ro d’in ann nerz am euz ezomm evit ober va zilvidigez. He bedi a rinn enn eur gana he veudeudiou, ha miret e vezinn dioc’h va enebourien.\nAdtapet diwar « https://br.wikisource.org/w/index.php?title=Trede_levr_-_XX&oldid=89180 »\nKemmoù diwezhañ degaset d'ar bajenn-mañ d'an 1 Gou 2016, da 23:14.


Adalek 9 eur, diriaou 8 a viz Ebrel, e vo kinnig-lezenn Paul Molac war ar yezhoù dirak kambr ar gannaded. Gortozet-tre eo an destenn-se gant difennerien yezhoù Frañs. Evit bezañ kadarnaet e ranko bezañ votet gant ar Vodadenn vroadel dres evel ma oa bet gant ar Sened e miz Kerzu 2020.\nPublié le 08/04/2021 à 07h32 • Mis à jour le 08/04/2021 à 09h12\nSpi zo gant ar c'hannad da gendrec'hiñ ar gannaded-all. • © Thomas Padilla/MAXPPP\n"Fiziañs ‘m eus e c’hello an destenn bezañ votet gant ar gannaded ha kadarnaet, eme Paul Molac. Aet eo ar speredoù war-raok abaoe ma c’hinnig lezenn kentañ e 2015. Met labour pedagogiezh a zo da gas da benn c’hoazh gant ma c’heneiled."\nPevar fennad, enno meur a rannbennadoù, a chom e testenn ar c’hannad diwar ar seizh a oa evit al lennadenn gentañ, e miz C’hwevrer 2020. Er Vodadenn vroadel e oa bet lemmet kuit ar braz eus an destenn, dreist-holl ar pennadoù a denne d’ar c’helenn. Lod diouto a zo bet ouzhpennet en-dro gant ar Sened e miz Kerzu 2020. Spi zo bremañ gant Paul Molac ha gant an difennerien e vo votet an destenn evel m'emañ.\nAr c'helenn, mil a-bouez\nEvit ar c'hannad eo a-bouez bras e vefe votet estreget ar melladoù a denn d'ar glad. "Ma ne vez ket kaset war-raok ar c'helenn, ne vo ket posubl saveteiñ hor yezhoù", a gendalc'h Paul Molac. Setu perak e klasko lakaat da votiñ en-dro ar mellad a redife an tiez-kêr da baeañ ar skodenn-skol d'ar skolioù kevredigezhel evel Diwan pe Seaska, evit kement bugel a zibab mont d'ar skol en ur gumun-all. Bountañ a raio ivez evit ma vefe aotreet an hentennoù kelenn dre soubidigezh er skolioù publik ha kinniget ar c'helenn divyezhek d'an holl familhoù o deus c'hoant. "E Breizh ez eus 7% hepken eus ar skolidi o teskiñ brezhoneg. Padal, hervez ur sontadeg, e vefe ar c'hoant-se gant 40% eus ar familhoù. Ret eo respont d'ar goulenn-se."\nAn tabutoù a c’heller heuliañ amañ, war-eeun war lec’hienn internet ar vodadenn vroadel.\nGant dilennidi ar brasañ niver, baleerien LREM, e vez rebechet da gannad ar Morbihan bezañ dibabet skrivañ an destenn e unan, ha kinnig anezhi e anv e strollad Frankizoù ha tiriadoù, hep bezañ labouret gant ar gouarnamant hag Ministrerezh an Deskadurezh-Stad da skouer. Dibosubl e oa hervez kannad Ploermael, evel ma zispleg deomp er video-mañ.\nAbaoe meur a sizhunvezh emañ ar c’hevredigezhioù a zifenn ar yezhoù o klask kendrec’hiñ ar gannaded da votiñ a-unan gant Paul Molac ha da skrivañ el lezenn ar gwir da gelenn dre soubidigezh, da skouer. Respontoù an dilennidi a gaver war ar gartenn da heul :\nMa vez kadarnaet ar raktres-lezenn e rankfe ivez ar sinoù diakritek evel an dildenn (~) bezañ aotreet e servijoù marilh ar boblañs. Peadra da vroudañ familhoù e-leizh da reiñ an anv Fañch d’o bugale.\ncopier le lien https://france3-regions.francetvinfo.fr/bretagne/raktres-lezenn-paul-molac-war-ar-yezhou-an-tabutou-war-eeun-2035516.html\n4 Quimperlé. Manifestation contre la gestion de la crise sanitaire, 140 verbalisations\nAccueil > Bretagne > Raktres-lezenn Paul Molac war ar yezhoù : an tabutoù war-eeun


Ralf Iañ Gael - Wikipedia\nRalf Iañ Gael\nRalf Iañ Gael pe Ralph Gael pe Guader ( Wader e saozneg) (a-raok 1042–war-dro 1096), a voe aotrou Monforzh ha Gwazel, gwaz dindan dug Breizh, ha kont Norfolk ha Suffolk.\nPerzh a gemeras en Emsavadeg ar Gonted a-enep Gwilherm ar Bastard.\n3 A-raok 1075\n4 Dimeziñ hag emsavadeg\nRalf Gael a oa saoz ha breizhat. Ganet un tamm a-raok 1040 e Hereford.\nMab e oa da « Ralph Stalre » pe « Ralph l'Écuyer » (en saozneg : Ralph the Staller, pe Ralph the Englishman) († 1069), aotrou Gael. "Ralph stalre" a oa Radulfus Anglicus en aktoù duged Breizh en hanterenn gentañ an XIvet kantved, ha dreist-holl diazezadur Abati Sant Jorj e Roazhon : Radulphus Anglicus en un donezon graet gant an dug Alan III Radulphi Angli en 1032 . Anvet e voe da gont Norfolk en 1067, goude Aloubadeg Bro-Saoz.\nE dad a oa bet kuzulier gant ar roue saoz Edward ar C'hofesour, hag a eas a-du gant Gwilherm an Alouber. Dimezet e oa da Agatha, c'hoar d'ur perc'henn bras e Norfolk.\nDegouezhout a reas dezhañ baroniezh Gael, er gwalarn da Roazhon hag er c'hreisteiz da Zol, hag enni, en amzer-se, Montfort ha Montauban, un daou-ugent parrez en holl.\nEn Bro-Saoz, dre hêrezh pe dre digant ar gurunenn, en doe douaroù bras en Norfolk, hag ivez en Suffolk, Essex, Hertfordshire, hag e kontelezhioù all moarvat.\nA-raok 1075[kemmañ | kemmañ ar vammenn]\nEn 1065, edo gant Konan II pa lakaas seziz war Riwallon Dol, aotrou Dol, en e gastell e Combourg. Perzh a gemeras en aloubadeg Bro-Saoz e 1066 gant Gwilherm Normandi, war un dro gant aotrouien all a Vreizh,\nEn 1069 e voe trec'h war ar Vikinged a oa deuet da ober freuz ha reuz e Norfolk ha kemeret Norwich.\nEn 1070 e voe anvet da gont Norfolk, Suffolk ha Cambridge gant ar roue Gwilherm.\nDimeziñ hag emsavadeg[kemmañ | kemmañ ar vammenn]\nGwelout ar pennad emsavadeg ar gonted .\nDimeziñ a reas da Emma Hereford, merc'h da Guillaume FitzOsbern, 1añ kont Hereford.\nNac'h a eure ar roue asantiñ d'an eured hag en em sevel a eure Ralf en 1075, gant e vreur-kaer Roger de Breteuil, 2vet kont Hereford, ha Waltheof, kont Huntingdon, da ziskar ar roue. Fall avat e troas an traoù ganto : tennet e voe digantaén e zouaroù ha kestell e bro-Saoz, tec'hel a rankas da Vro-Danmark ma c'houlennas skoazell digant Knut, mab d'ar roue Sven II Danmark. Distreiñ a reas da Vro-Saoz gant 200 lestr, met echu e oa an emsavadeg, ma rankas distreiñ da Vreizh.\nAr gontas a chomas e kastell Norwich e-pad tri miz, ken na voe aotreet da vont kuit dic'hloaz gant he soudarded. Roet e voe dezho 40 deiz evit kuitaat ar rouantelezh. Mont a reas ar gontez da vreizh da c'hortoz he fried.\n↑ pe Randulf, Randolf, Ranulf, Raoul\n↑ Mémoires pour servir de preuves à l'histoire de Bretagne Dom Morice Tome I Col 369,371,373\n↑ Hervez ar gronikenn angl-ha-saoz AD1075 "Ralph a oa breizhat a-berzh mamm, met e dad hag a oa Ralph e anv a oa saoz anezhañ."\n(en) Konted Norfolk\n(en) Ralf Gael en Domesday Book\n(en)  Kronik angl-ha-saoz\nAdtapet diwar « https://br.wikipedia.org/w/index.php?title=Ralf_Iañ_Gael&oldid=1874795 »\nKemmoù diwezhañ degaset d'ar bajenn-mañ d'an 12 Mae 2020, da 16:49.


Strollad Banniel Ruz - Wikipedia\nStrollad Banniel Ruz\nArouezenn Strollad Banniel Ruz\nAr Strollad Banniel Ruz (e spagnoleg: Partido Bandera Roja) a zo anv ur strollad komunour marksour-leninour krouet e Venezuela e 1971 gant izili enep-adwelour eus Luskad an Tu-Kleiz Dispac'hel (Movimiento de la Izquierda Revolucionaria: MIR).\nEn ur penn-kentañ e savas a-du gant linenn bolitikel Enver Hoxha ha Strollad Labour Albania hag ezel e oa eus Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm) betek ma oa bet skarzhet dioutañ abalamour ma savas a-du gant tu-dehoù ha strolladoù demokratel-sokialour ar vro a-benn klask herzhel ouzh Hugo Chávez da dont da vezañ Prezidant.\nE penn ar Strollad emañ hiziv Gabriel Rafael Puerta Aponte.\nGoude ma teuas Hugo Chávez da vezañ Prezidant evit ar wezh kentañ e 1998 e krogas ar Strollad da sevel a-du ha da reiñ harp da strolladoù dehour ha kreizour ar vro evit sevel a-enep da c'houarnamant Chávez ha diwar an dibab strategiel-se ec'h eas kuit meur a ezel eus ar Strollad, en o zouez meur a benn zoken hagg a savas gant linenn Chávez.\nTamallet eo bet ar Strollad zoken da vezañ kemeret perzh e gwalldaolioù a-raok an taol-stad c'hwitet e 2002.\nEn dilennadegoù evit Prezidant Venezuela dalc'het e 2006 e oa bet soutenet gant Strollad Banniel Ruz e-touez meur a strollad all ar c'hannad Manuel Rosales a-enep da C'havez, bet tapet gantañ 18.468 mouezh (0,16%).\nUnvaniezh ar Yaouankizoù Dispac'hel (Unión de Jóvenes Revolucionarios: UJR) eo anv kevrenn yaouankizoù ar Strollad.\nAdtapet diwar « https://br.wikipedia.org/w/index.php?title=Strollad_Banniel_Ruz&oldid=1900868 »\nStrolladoù komunour Venezuela\nKemmoù diwezhañ degaset d'ar bajenn-mañ d'an 20 Ebr 2021, da 14:24.


Karl Martel — Wikipedia\n(Adkaset eus Karl ar Morzhol)\nKarl Martel en emgann Poitiers. Eoullivadur gant Charles de Steuben, etre 1834 ha 1837 (Mirdi kastell Versailhez, Bro-C'hall).\nKarl Herstal, pe Karl Martel, pe Carolus Martellus e latin (Herstal, war-dro 688 - Quierzy-sur-Oise, 21 pe 22 a viz Here 741 ), a voe dug Aostrazia, ha maer ar palez (roue ebet er pennad amzer-se ] eus 737 da 741. De facto e oa o ren rouantelezh ar Franked , pa oa dux et princeps Francorum, dug ha priñs ar Franked.\n1 Bec'h o kemer ar galloud\n2 Peoc'h er rouantelezh\n3 Aloubadeg ar Vuzulmaned\n4 Krouidigezh un dierniezh\n5 Goude marv Karl\nBec'h o kemer ar galloud[kemmañ | kemmañ ar vammenn]\nPa varvas e dad Pepin Herstal, anvet ivez Pepin Yaouank, e 714, e oa Karl Herstal en e 29 bloaz, ha prest da gemer ar garg a vaer ar palez war-lerc'h e dad, ha seul aesoc'h a se ma oa marvet e zaou hantervreur, Drogon Champagn ha Grimoald II ivez.\nMet mab bastard e oa Karl, hag intañvez Pepin, Plektrudis, a reas he seizh gwellañ da bellaat un den a c'halle mirout ouzh he mab-bihan Théodebald (pe Thibaut, Thiaud), mab Grimoald II, hag eñ 6 vloaz a boan. Ha hi lakaat kraouiañ Karl.\nMet ne c'houzañvas ket ar proviñsoù gwelout ur vaouez e penn ar rouantelezh : emsavadegoù a voe, en Neustria en 715, pan eas Ragenfred, maer ar palez e Neustria, da faezhañ arme Plektrudis e koadeg Cuise ha tizhout ar stêr Maas.\nGoude-se e voe tro pobl hanternoz Italia a emsavas da vont a-du gant Neustria. Ha goude c'hoazh ar Saksoned ha tud Aostrazia. …\nEmdroadur ar rouantelezh frank eus 481 betek an impalaeriezh frank e 814\nE 715 avat e teuas Karl a-benn da dec'hel ha da gemer penn emsavidi Aostrazia. Da gentañ e rankas talañ ouzh Chilperig II, roue Neustria ha Ragenfred. Dre ziv wech e voe trec'h warne, en Amblève e 716, hag en emgann Vinchy d'an 21 a viz Meurzh 717), hag e kasas anezho kuit betek Pariz.\nGoude e kerzhas war-zu Köln ma oa aet Plektrudis da chom gant he mab-bihan. Ret e voe dezhi plegañ da Garl ha reiñ dezhañ kador maer Aostrazia.\nPeoc'h er rouantelezh[kemmañ | kemmañ ar vammenn]\nKenkent ha krog er galloud e reas un taol skub en ti. War gador roue Aostrazia e lakeas Klotar IV hag e kasas kuit Rigobert, eskob Reims, a oa savet a-du gant an enebourez Plektrudis…\nTamm ha tamm e klaskas unvaniñ ar vro en-dro dezhañ, met bec'h a savas gant Neustria adarre. Dont a reas a-benn da reiñ lamm da Ragenfred, maer palez Neustria, en doa graet emglev gant Odo Gaskogn . D'ar 14 a viz Here 719, e voe trec'h warno e Néry, entre Senlis ha Soissons, hag en Orleañs adarre.\nKas a reas e arme war-du ar reter: etre 720 ha 738 ec'h aloubas Aostria ha kreisteiz Alamagn. Evel-se e oe adsavet gantañ ar rouantelezh frank evel ma oa en amzer Pepin Herstal.\nE 734, en emgann Boarn (Boorne), e voe faezhet ar Frizoned, kaset gant o roue Poppo (674-734), hag aloubet e voe an Izelvroioù betek Lauwers. Pa varvas Klotar IV en 719 avat e voe ret dezhañ adlakaat Chilperig II da roue. Hogen mervel a reas ar roue-se e 721. Neuze ez eas Karl da gerc'hat mab Dagobert III, Thierry IV, a oa en em dennet en abati Chelles, d'e lakaat war ar gador-roue.\nAloubadeg ar Vuzulmaned[kemmañ | kemmañ ar vammenn]\nEn 732 e rankas talañ ouzh armeoù muzulmaned Spagn kaset gant ar gouarnour , Abd el Rahman. Abaoe 711 edo ar Verbered e Spagn ha derc'hel a raent da vont war-du an hanternoz , betek en tu all d'ar Pireneoù. Adalek 725 o doa aloubet Lenguadoc, savet e oant a-hed traonienn ar Ron, ha preizhet o doa Autun d'an 22 a viz Eost 725. Goude o devoa lakaet seziz war Sens. Dizarbennet e voe ar armeoù berber e Toloza gant an dug Odo Akitania e 721. Evit mirout na deujent en-dro e kavas mat ober emglev gant Munuza, gouarnour berber Septimania. Hennezh a oasavet a-enep muzulmaniz Spagn. Odo en doa dimezet e verc'h dezhañ. Met lazhet e voe e vab-kaer Munuza en ur c'hrogad-brezel gant gouarnour Spagn , Abd el-Rahman. Hag an emir ha kas armeoù da gastizaén Akitaniz. E 732 e kasas un arme da Akitania, hag unan all a-hed ar Ron. En taol-mañ avat n'hallas ket Odo Akitania herzel outo e-unan, ma c'houlennasouzh Karl dont da reién skoazell.\nKrouidigezh un dierniezh[kemmañ | kemmañ ar vammenn]\nPa varvas Thierry IV e 737 e tivizas Karl, gant a greñv e oa e c'halloud, chom hep lakaat ur roue all en e lec'h: ken dister e oa o fouez, ne oa ket ezhomm anezho. Kemer a reas ar galloud ken aes ha tra, hag e renas betek fin e vuhez, ha van evet ne reas ouzh lezennoù envel ar rouaned.\nGoude marv Karl[kemmañ | kemmañ ar vammenn]\nPa varvas Karl e voe rannet e c'halloud etre e zaou vab:\nKarloman a voe roet Aostrazia, Alemania, ha Thuringe dezhañ,\nPepin Grenn a voe roet Neustria, Bourgogn ha Provañs dezhañ.\nBeziet e voe Karl en abati Sant Denez, e-tal Pariz.\nPetra bennak ma ne oa ket bet kurunennet en doa bet muioc'h a c'halloud eget ar roueed frank en e amzer. War an diskar e oa an dierniezh verovingat. O sevel edo an dierniezh garolingat a vo kadarnaet gant kurunidigezh Pepin Grenn d'an 28 a viz Gouhere 754.\nAdtapet diwar « https://br.wikipedia.org/w/index.php?title=Karl_Martel&oldid=1638487 »\nKemmoù diwezhañ degaset d'ar bajenn-mañ d'an 16 Ebr 2015, da 13:49.


Troad inelativel - Wikipedia\nEr yezhoniezh e vez implijet an termen troad inelativel (saoz.: inelative case) evit komz eus un droad o klotaat mui-pe-vui gant an araogenn "eus (diabarzh)" e brezhoneg.\nImplijet e vez gant al lezgieg, savet dre ouzhpennañ al lostger ("-дай"; -day) d'ar stumm ergativel, da skouer:\n"Варшавадай Тегьрандиз саки вад югъ рехъ ава."\nVarchavaday Tehrandiz saki vad jugh reqh ava.\n"Hogozik pem devezh e-pad ar viaj eus Varsovia da dTehran".\nImplijoù astennet all he deus an droad-mañ ivez, da skouer:\n"Заз гайи куьмекдай ваз сагърай лугьузва"\nZaz gayi kumekday vaz saghray luhouzwa.\n"Da drukarekaat a ra evit ar sikour ac'h eus prestet din"\nAdtapet diwar « https://br.wikipedia.org/w/index.php?title=Troad_inelativel&oldid=1985812 »\nKemmoù diwezhañ degaset d'ar bajenn-mañ d'an 11 Ebr 2022, da 17:55.